url: =Kha Brake ~ Evan. Do Khup :: ZOMI DAILY\nposted on 10 June 2016 at 5:02 pm UTC+9:30 Lomkholna: Article, Biakna, Dokhup\nMotor hoih i cih pen hat mahmahin a maia motorte phu ziahziahte hi lo hi. Ka motor a tai veva kimlai a brake ka sik leh khawl cih pen motor hoih ahi hi. Kuamah phutkhak loh ding ahi hi. Brake om lo motor kizuak Ieh kuama’n lei lo ding hi. Kha Siangtho in “Zomite Kha brake puahphat hun ta hi ” ci hi.\nNi tawp ni mihing pianzia ding:\n“A nunungbel nite laitakin a haksa hunte hong piang ding hi, ci-in na ciamteh in. Banghang cih Ieh mite in a pumpi uh a it mi, sum it mi, a kisathei mi, Iungkhauh mi, mi gensia thei mi, a nu le a pa thu a mang lo mi, hehpihna a phawk lo mi, a siangtho lo mi, ngeina bang itna a nei lo mi, mi a gendai thei mi, a pumpi a kern zo lo mi, a hangsan mi, a hoihtam a deih lo mi, thuciam a siasak mi, thuhilh a ngai nuam lo mi, kisaktheihna tawh a hai thei mi, Pasian sangin leitung nopsakna a itzaw mi, Pasian biakna puatham teng zui uh a, ahih hangin a vangliatna a vial mi ahi ding uh hi. Tua bang mite na peel in.”(2Tim.3:1-5).\nTuhun pen hun nunung hi ta hi. Ni tawp ni hun pen lungkhamna hun hi ding ci hi. Pasian’ nasem hi’ng. ci-in thu khawng ngenin kam khawng sang zatzal napi’n a taktak ciangin a zuaupi khawng hi ding hi, ci hi.\nMi i gensiat theih kekkek pen Pasian in na thupilak mahmah hi. Makai khawng hi napi zu a kham theite, mi a gensia theite le guta theite tawh kikhawl kei un, an ne ding nangawnin tukhawm kei un, ci hi.\nEi Zomite sungah gupna thu pen kum 20 bang ka gen khin a, Sia Mungtawg in kum 30 bang gen khin hi. Gupna thu tampi in i sang a, ahi zongin luanglel kha den hi hang. Luang lel cih pen ling kineih ciangin a kigual diudeute khengval a kikhukte ahi hi.\nTukpeng suih ciangin zong tukpeng tawh ut tantan kitai thei napi’n tukpeng hong tun main na langa nungthuapte na va khen khak leh offside ci-in daan hong kipa ding a, nang lamah hong kilehsuih ding hi. Ahi tan ding sangin a valzawk leh mawhna hi.\nEi Zomite pen a luanglel thei nam hi hang. Mi zong zu ne tek napi’n ei zah lianga kham om lo hi. Japan Pastorpa’n an hong nekpih lai-in beer hai khat dawn lel hi, ahih hang a khamin ne lo hi. E’n zu i nek leh i luak dongin i ne a, an ne le’ng zong zatang nek loh a phamawh dongin a nete hi hang.\nAnlang hausapa in “Insein kido lai-in hong kimanin ni 7 sung an hong ngolh hi. Ka suahtak ciangin an omzahzah ka nek leh ka gawl clang dim a, sawt loin ka gil hong na ahih manin Pastorpa ka samsak a, “Sia aw, hong ap in” ka ci hi. Ap a kul zah donga an a ne zote ihi hi.\nI Pasian biakna kin nawn loin ngahna lam bekbek ngaihsunin angsung vai slam mahmah hi hang. Sum tampipi beia thunget i lak khawng zong ngah lai nading i ngaihsutna hi. Tua ahih manin Zomite huaihamna sungah tuakmang khin hi hang.\nPasian’ mizatpa Pawlu in “Tuhun dongin gilkialin dangtakin puansilh nei loin ka om uh hi. Inn zong ka kei uh hi. Ka khut uh tawh gimpi-in na ka sem uh hi. Hong kikosiat ciangin thupha pia-in ka thuk uh hi. Gensiatna ka thuak uh ciangin ka thuum uh hi. Tu dongin kihhuai nate bangin ahi zongin mun khempeuhah a kiphiatkhia ninte bangin ka hi uh hi.” (1Kor.4:11) ci hi.\nPasian mizatpa Pawlu in taihinn, motor ka nei hi, biakna tawh ka hau hi, ci lo hi. Ei pawl i biakna tawh hauh sawm ihih manin i lungsimte maan nawn lo hi (Mm.6:5 )” Thuman thutak zui loin hauh theih nading bek a ngaihsunte lakah kitot kiselna piang hi. I lungsim paizia maan lo ahih manin mi teng muangmawh thei hi hang. Tua hangin kitot kiselna piang thei hi.\nLeitungah i suah lai-in sum le pai tawh i suak kei a, i sih ciangin zong bangmah i keng kei ding hi. Sawltak Pawlu in ‘Annek tuidawn nikten puansilh ding i neih nak leh pha zo hi, `ci hi. E’n pen ‘pha zo’ sa lo ihih manin lunggim loh nadingpi ah lunggimin kap liangin thu i ngen hi. Kha mangthang mat nadingin tua zahin thu a ngen hi le’ng Pasian i ngetnget teng nget lohin hong pia ding hi.\nLai Siangtho sangkah pawlkhat zong kha mangthang man nuam hi lo, Mangpau siam ding, leitungbupah pai thei ding hi, cihna hi tazen hi. Pasian in a teeltuam Itazilaten thu a man loh uh ciangin minamdangte’ sila dingin Khalam thusinna kahsak thei zel hi. Kha mangthang zong dingin a kipia tenten tam nawn lo ihih manin Zomite kipuahphat ding kisam hi hang.\nSia khat in Sia Do Khup’ inn le lo, a zi a tate thu vive pulpit tung pan a gen niloh leh hun pia nawn kei un. Pulpit pen tuate gen nading hi lo hi. Sia khat in pulpit pan a gen ding pen tua khua ah cialpi ka bawl leh kha mangthang tuazah in gupna ngahin cina tuazah dam hi, cih to gen nading mun ahi hi.\nSiate, upate makaite i thugente i thungette kienpha kik dih ni. Pasal takpi leitung na nengno khat deih man kap liang a thungen cih pen maizumhuai hi. Hih leitung nate pen a kangtum ding vive ahi hi. I kahpih ding pen “To-pa aw, ka gam vuah Nang hong thei nai lo kha mangthang tampi om lai ahih manin a kha uh hong pia in” ci a i kah ding hi bek hi\nTopa Zeisu pen numei kizuakte, miphakte, siluang natna neite le denlup dinga kikoih numeinu tawh kiho lel hi. Siapa zong pawipi sunga mizawng daipam khat nangawn in a maingap hi leh hoih hi. Siapa tawh kimu ding pen uliante tawh kimu ding zahin a lau leh Zeisu’ zia tawh kituak lo hi.\nUpa pawlkhatten sumpi khempeuh inn lam nading bekin ngaihsunin Slate’ khasum khan ding haksa sa mahmah thei uh hi. Sawmah khat sum-pi pen siampite Siaten kham takin a nek ding uh hi a, innlam nading le sum kisam tuamtuam pen kidongtawm le-hang hoihzaw ding hi.\nInn lam nading sum i kidon ciangin K.lakh 1000 haksa i sa kei a, cialpi bawl nading K.lak 100 haksa i sa mah-mah hi. Zeisu in thupi a sak loh tata thupi i sa hi. Nungzuiten Jerusalem biakinnpi thupi sa mahmah uh a, Topa Zeisu in a sawt loin kisia ding a cih bangin a sawt loin kisia takpi hi.\nTopa Zeisu in thupi a sak cina lunate, mizawng daipamte, meigong tagahte le mawhneite thupi sa lo mawk ihih manin Zomite paikhial hi hang, Kha brake kan hun ta hi.\nThu um pawlkhat in Topa piak thuphate Topa’ gamzai nadingin zang lo banah a thupha ngahte, pulpit tung pan gengen hi. Thupha i ngahte gengen ding bek hi loin Topa’ gam tangzai nadingin piakkhiat ding ahi hi.\nSum bekbek a ngaihsun Zudah Siakazoh in Topa Zeisu a zuak lai-in ka Topa pen vanglian mahmah lel ahih manin that zo tuan lo ding, ken sum na ngah khinkhian ding ci-in a ngaihsut hi, kici hi. Topa Zeisu pen a si dingin thu a kikhen lam a theih teh siampite maiah tua sum a piak kik leh amau na sang lo uh hi. Topa a zuak khak kisiklua ahih manin guiawk-in si hi.\nTopa Zeisu kihel lo a hauh pen buaihuai mahmah hi. Hauhna bekbek i lunggulh luat a, ei angsung ding bek i zon leh i biakna mang ngilh kha ding hi hang. I theih loh kalin Zeisu i zuakzuakna om khin kha ding hi.\nUte naute, an tanga thu i nget ngette Topa’ gamzai nading mah hiam, I hauh nop man, i tate gamdang pai theih nading i deih man khawng hizaw lo hiam? Tua thungette Topa a lungkim ding hiam, thupi a sa ding hiam? Pasian in thupi a sak pen kha mangthang matna hi. Kha khat pen leitungbup sangin manphazaw hi.\nPasian’ nasemte le pawlpi mite in Zeisu hangin i thuaknate, Ama min adingin ma i pan khaknate hangin kisaktheih ding bek ahi hi. Lungdamnathu tangko nading huhna ngah pawlkhat, lah pai lo, lah gen lo, sum a pia-ten dong leh kha mangthang 100 man ung, mawk cih.\nZomiten leitung nate adingin pulpitte ah teci kipang ngeingai a, ahi zongin kha mangthang matna kitamzak nawn lo hi. Ka tapa gam thumna tung ta, Haleluijah! a cih leh mipi in “Amen” ci zaw mah lai hi hang.\nMi pawlkhat in a hau lote a pianthakna sitkik kul ding ci hi. Piangthakte hau hamtang ding cih bang Lai Siangtho munah om hiam? Sawltak Pawlu bang inn le lo nei lo, zawng mahmah ahih teh piangthak lo hi ding hiam? Kha meter pen hauhna, liatna tawh kiteh lo a, Khamangthang veina le matna tawh kiteh hi.Pasian in leitung pen leibuk bangin na gen a, logiak bang ihi hi. Lo i giak ciangin cipek tungah kilum thei mah a, ahi zongin khua sunga i inn om gige ahih manin kilungkim lel hi.\nMazih in Topa Zeisu a innah tungsakin zin do den hi. A sanggampa Lazazuh a ci hong nat ciangin Topa Zeisu samsak a, pai pak loin a sanggampa hong si petmah hi. Zeisu pen nuaksan tuan loin Topa Zeisu a hawh ciangin Mazih in va dawn hi.\nMazih in a manpha mahmah paknamtui thawl sukhamin Topa Zeisu’ lu tungah buak hi. Tua pen Zudah Siakazoh in a sukkhap sangin zuakin mizawngte hawmsak le’ng a cih pen a sum ama khut sungah kizeek ding a utna hi ding hi, pawlkhat in ci hi. Piak khiatna lamah ma a pang Mazih tung ah Topa Zeisu lungdam mahmah ahih manin Lungdamnathu a kigenna khempeuhah Mazih thu kigen ding hi, ci hi (Mk.14:9).\nA ngah ding bekin kiging kenla a piakhia ding lamin ki-ap in. Midang te’n K.1000 khia a, nang K.1 na piak leh maizum ding hi tuan lo hi. A tawm a tam thupi lo hi. Meigongnu piak bangin a pia na hih nak leh Pasian in thupha hong pia ding hi.\nZomiten “khat veivei nek ding nei lo, khat veivei silh ding nei lo…”cih la i saksakna panin Topa’n in hong lam-sang ta hi. I dinmunte sang ta a, a niam lamte i mu zo nawn kei hi.Ei leh ei kienpha tek ni.Pasian’ gam leh a dik i zon khit ciangin hong kipiathuah dingte e’n zong masa zaw kha den hi hang. I zon taktak ding pen A gam leh a dikna ahi hi. Pasian’ gam cih pen mihingte’ sungah om hi. Kawlgamah Pasian’ gam pen mihing 100 ah 10 zong om zo nai lo hi. A gam le a dikna to a sangin a zaizaw’n i zon kul ding hi.\nEi pawl i om hithiat leh ni khat ni ciangin Zogam pen milim bia gam suak lo ding kici thei lo hi. Zeisu thu lo thudang hong lut ding pen na sa mahmah ding hi hang.\nTu hun ciangin bangmah i awlmawh om nawn lo hi. Zogamah Zeisu thu lo thudang hong lut ding pen ei innkuan nuntakzia a lem nak leh lainatna, thangpaihna cihte tam neih nawn lo mawk hi hang. Topa Zeisu in A sisan manpha tawh a leisa mihing khat hell sung a tun ding pen na i sak veival ding kisam hi. Zeisu na pawlpih zahzah Aman hong pawlpih ding hi. Bangmah nei lo zahin Zeisu adingin na kipiakkhiat leh na hau mahmah ding hi\nMi khat kiangah thungen dingin na pai ciangin sum hong piak theih nading, niangtui hong awm theih nadingin gen kei in. I Khami hihna pen hauhna meter tawh teh kei ni. Zomite thuman thutakah i din ding kisam hi. Kha brake kan hun ta hi.\n(FGA a Zo hunah hunzatna pan kitomlak hi, Endikpawl)\nZangkong Awging August 2011\nPrevious: Kua in lampi ong sialsakding? ~ Khaineu Hatlangh\nNext: ZAM Thupuak :: 12 June 2016


timestamp: atn

url: =Vancii Ngasapui (or) Blue Whale ~ Thu Tatuam (Siyin News)\nVancii Ngasapui (or) Blue Whale\nMonday, September 14, 2015 Pathian Thiamsa No comments\nVancii Ngasapui (or) blue whale te sia nganhing namtheampo sung pan alian bel ci'n kingaisun zaw aa, dinosaur sang in lian zaw ci hi.\nPi 150 (30.5 meter) sau in, Boeing 737 vanleang le mawtawpui bus dawl-nii (double -decker bus) te sang in lianzaw hi. Tonnes 144 bangh ngit aa, mihing 2,000 taw angitna kikim hi. A lei nganguak zongh sai khat sang in lian zaw aa, alei ii tungah bawlung team khat ding thei tu hi. Alungtang nganguak zongh pound 1000 pha hi. Nganhing theampo sung pan thuak lian bel hi aa, kg 9 pha hi.\nA puite in tha 10-12 sung naupaai aa, ano asua ciang in zongh pi 20 val (meter 7.5) hi in, angitna sia tonnes 5-7 bangh pha aa, mihing 100 taw angitna kikim phial tu hi. Kumh 15 bangh aphak ciang picing pheang uh hi.\nNikhat azunh sia litre 970 pha hi.\nA aw nging peuma aa, DB (decibels) level sia 188 pha hi. Mawtaw hon ii ngin sia DB 120, Rock Music Concert te sia DB 130 le Jet vanleang engine ngin sia DB 140 pha hi. (Mihing bil in 140 sia kithuak zo ngawl hi)\nA aw sia vacim no bangh in zongh vawt tawm thei hi.\nKumh 40 bangh nungta uh hi.


url: =Update: Aung San Suu Kyi huangsungah Petrol Bomb alawnpa kimanta :: ZOMI DAILY\nposted on 3 February 2018 at 9:25 am Lomkholna: Myanmar, News, Sawltak, World\nYangon, Bahan Township sung aom State Counsellor Aung San Suu Kyi ii innhuangsung ah Petrol Bomb “Molotov Cocktail” kici thawlsung ah datsi koihin meikuang alotpa pen ki mankhiata hi.\nTua Petrol Bomb alawnpa pen amin Win Naing kici a, kum 42 aphakhin khata hihi. Hihpa pen ageinai aom Yangon, Kabar Aye Pagoda lamzikpi tunga Mya Kyun Thar Park, Global Hawk Company ah Nightshif Security asemkhat ahihi.\nWin Naing pen Yangon Police te’n anasepna ah February 2, zingsanglam 3am hunpawl in amatkhiat uh hi a, hihpa pen alungsim amanlo, lungsim cidamlokhat kici hi. Ahi zongin lungsim cidamlo ahiphial zongin thukhun ombangin thu kibawl veveding hi ci’n Yangon Police te’n genkhia uhhi.\n01 February 2018: Yangon aom Aung San Suu Kyi innhuang sungah Petrol Bomb kilot\nYangon aom Myanmar’s State Counselor Daw Aung San Suu Kyi ii innhuangsung ah tuni Thursday zingsanglam in Petrol Bomb kilot cih AFP pan kiza hi. Tua Petrol Bomb “Molotov Cocktail” akici pen thawlsung ah datsi kikoih in meitawh akihal hi a, Yangon, Bahan Township sungaom Daw Aung San Suu Kyi innhuangsung ah akilot ahihi.\nBahan, University Avenue Road aom Daw Aung San Suu Kyi innhuang sungah tuni zingsang 6am leh 6:30am kikal in akilawn hi ci’n Report ki genkhia a, hih buaina apianlaitak in Aung San Suu Kyi pen tua innsungah omlo in, Naypyitaw ah aomlaitak ahihi.\nBahan Township sung aom Lawmaker khat ahi U Thaung Htut in agenna ah keitheihna ciangciang ahihleh zingsang 6:30am hunpawl in pasal khatin datsi akithun thawl “Molotov Cocktail” khat dai apualam panin innhuangsung ah alawnsuk ahihi ci’n genkhia hi.\nYangon Police te genna ah hih meikuang kilotna hangin Guard House gei aom Water Pipe pen meikang cihi. CCTV Record aki etcianna ah hih buaina apiangsak pen mi nihlehthum kihel khading cihi.\nPolice te’n hih buaina vaipen “Article 436 of Penal Code” tawh thu bawlpah uh a, tuabangin agamtapa akimatleh Property khatpeuh suksiak nopna lungsimtawh agamta ahih manin kum 10 bang thong kikiasak theiding cihi.\nPresident’s Office panin Spokesperson U Zaw Htay in agenkhiatna ah hihvai tawh kisai in agamtapa pen Police te’n azonsan laitak ahihi. Hih buaina apianlaitak in ageinai ah Security Guard zong mi 3 aom hi a, CCTV Records tezong hoihtak aki etcian laitak ahihi ci’n genkhia hi.\nAung San Suu Kyi ahihleh tulaitak in Naypyitaw ah Second Anniversary of National Legislature akah laitak ahihi.\nPolice te’n tuabang inb agamtapa ii amel pen khahkhia uh a, mipi te’n amukha aomleh amanlang in hong zasakpah uh ci’n tangkokhia uhhi. Tuapapen kum 40 gualpawl, atunpen pi 5.6 pawl, asam avom, aci avom piankhat hiding kici hi.\nMore: Myanmar, Rakhine, Maungdaw sungpan khakhat sungin mi 84 kithatlum\nAung San Suu Kyi pen Myanmar, Rakhine State sung aom Rohingya Muslim vaitawh aki mawhsak mahmah laitak hi a, tu’n aomna a innhuangsung nangawn ah Petrol Bomb alawnngam ki om tamawk hi. Sawltak #zomidaily\nPrevious: Lungkia lo ~ Tdkhen\nNext: Update: Durian Coffee sungah ahoihlo Drug pawlkhat kimu


url: =A et teh huai nupa ~ Naalian Zomi :: ZOMI DAILY\nA et teh huai nupa ~ Naalian Zomi\nposted on 26 February 2016 at 7:17 am Lomkholna: Article, NaaLian\nSia khat in a gen ngei khat, “A et teh huai nupa” ih hih theih nadingin, hih anuai aa teng kisam hamtang ding hi ci-in nagen hi.\nP/S ( manglai pan kong teikik ahihi.)\n1- Khat leh khat ki it ding.\n2- A picing ngaihsutna neiding.\n3- Akilawm ciang khat sumlut nei ding.\n4- Cidam leh tha hat ding.\n5- Nu leh Pa te thukimpihna om ding.\nHih bel genphat luat zong kisamlo ding in lamen hang. Khat le khat ki it tuaktuak na in Innkuan nuam ong piangsak hamtang ding hi.\nIh Innkuanpih nu/pa in ngaihsut picing khat ong hi hamtang leh khat leh khat kitelsiam,\nki huhsiam in, lungsim picinglo innkuanpih khat tawh ahih leh bel, buaina khat om leh zong ahoih lamtawh lepsawm lo zaw in, khat leh khat ki muanlohna lungsim tawh atawntung aa buaina om dending ahih man in, Innkuan pih ding na zon ciang in, hoihtak in ngaihsun masa in, lungsim picing aneikhat ahih ding kisam mahmah dinghi. Ki ngaih hun laitak aa, khat leh khat ki muanmawhna pen ki ten zawh ciang aa lungsim picin lohna ki muh khelh theih nading lamkhat ahih man in, ki ten ma in hoihtak ngaihsut kholh ding pen athupi mahmah khat ahihi. Kiten ma lungsim kitheih kholh ding pen thupi aa,\nkitel,kithei khol lopi aa, kiten khit ciang lungkia kik cih pen ei leh ei aki khem tawh kibang ih hi hi.\nA hikhom ciang ding sumlut naneih kei leh kiten pah saisai ding ngaihsun kei in. Nu leh Pa te ong awi/lungkimpih ahih leh bel thukhat. Tua nangawn zong sum kisapna aom ciang kitel khelhna ong piang thei veve lai ahih man hi aa, tua ahih man in ei tawh akituak khom sumlutna ih neih loh pi aa, ki tensuk ziauna in ki nungbuai thei kha ding ahih man in, ki ginkholh kaan omlo hi.\nSum leh pai kicing tak aa nei in, it dan ngaihdan asiam mahmah khat ahi phial zong in acidam leh natna lian neilo khat ahih ding zong kisam aa, tua ding zong theihkholh ding leh ki dalkhol ding zong kisam mahmah hi.\n5- Pianna Nu leh Pa te thukimpihna om ding.\nPianna nu leh pa te pen akhial theilo te ahih samloh uh hang in eisang in atuahkhak uh tam zaw limlim ahih man in, Nu leh Pa te thukim na mah athupi pen hi aa, amau lungkimpihna aom ciang in OK pan hi zaw hi.\n“No one is perfect “ acih mahbang in, ideal marriage ih hih theih nading in, Atung aa thu te akim ding akisap mahbang in avek in akim khin zo kei zong in atamzaw ih hih zawh nading thupi hi.\nAtung aa nam 5 te en in mat(mark ) ki pia suk lehang, neu lai laihuan dan in maw.\nFullmark ih ngah nading 100 cileng atung aa nam( 5 )ci leng khat ciang mark 20 ci ni maw!\nI. mark 20 (khat bek na ngah leh mark 20 hi aa, lai kiapah na hive leh.)\nII. mark 40 (uhmm- 40 bel hi in pass liamliam aa, ahih hang kicing zo taktak nailo hi.\nIII. mark 60 ( asia lua bel hisam kei neulai sia te cihdan leh han ciam lai oo ong cihdan hi in kicing taktak nailo hi).\nIV. mark 80 (D. (ဂုဏ္ထူး) ngah ta cileng- sialo ahih man in innkuan nuam ngah ding in kician kici thei hi.)\nV. fullmark (5 ) akim leh bel- mopawi bawl ding bek kisam in, na Nu leh na Pa te kiang gending bek in samlai ei..\nE-mail : naalianzomi@gmail.com\nPrevious: Kum 2016 Zomi Nam Ni etkikna ~ T. Sawm Lian\nNext: US gamsung khualzinna pawlkhat – 55


url: =Ngal Suang Tangthu leh Keimi Tui Tangthu. - Laibu Saal\nHome > Taangthu > Ngal Suang Tangthu leh Keimi Tui Tangthu.\nNgal Suang Tangthu leh Keimi Tui Tangthu.\nNgal Suang Tangthu\nNgal Suang leh Pa Khai Do Kham (Tonzang)te Lawmta.\nJapan gal ong tun ma pek in tualai mun pen Simbuk khaumual cih na mun hi in Pu leh Pa te gen na ah, Ngal Suang suak pen tang lai mi sa beng pa in tua mun ah Ngal ah kap leh tha khat in (Khimzing) khuamial cip in suang suak hi cih thu om in a sa kap pa leh tua ngalpen suang suak pah in a kap pa suang lim zong om in suang tak hi lo in ki tam nen gawp in a mi lim ki mu thei non lo hi .\nTua Ngal suang om na pen Kawlgam leh India gam gi mun hi in Tual khiang leh Suang Dai khua te gam gi Mun ah tu ciang in ki mu thei lai hi.\nKhang lui Pu leh Pa te in hih bang in la na phuak uh hi\n(a) Gam kim mual ah ,zin mang tul vok ,\nka thah thang ding khua mual han zai ,sa ning aw ciing ee;\n(b) Han zai sa ning ,sang bang veh ning ,\nkhin khua zing ciau lum suang aw ee ;\nKeimi Tui Tangthu\nKeimi Tui mun leh Pa Khai Do Kham (Tonzang)te lawmta.\nHaiciin khua sat 1884 kum ma pek in tang thu a om khin thu hi in apian kum ki kan zo lo hi. Keimi tui om na pen ah bei sa kum lam in Zolai bu sung ah Keitui pen kawlgam Tual Khiang khua gei ah om ci in lai ah, ah om hang in India leh kawlgam gam gi ong ki khen ciang India gam Suang Dai gam huam suang ah ong om kha suak hi.\nA tang thu ah KEIMI TUI pen Nupa khat lo khawh na ,lo taw lam ah om in ah lo kho nupa te ah dang taak a ah pa sal in ah lawm nu kiang ah lo taw ah tui tawi ding in ong sawl in a pasal in hih bang in kam na vai khak hi. "ih lo tawh ah tui va tawi in la tui siangzaw leh ah nam tui pen ong dim kei inzong hong lawng kha kei in la ah dang ah gei a tu pen hong dim in" ci in vai kahk in ah lawm nu zong tui tawi ding in lo taw lam zuan in ong pai a ,tui omna ong tun ciang in ah lawmpa vai khak mah bang in tui mantui pel in ah dang tui ong dim in ah pai ding ciang in,hih tui bang cih peuh mah hiam? ciam dih ning e, ci in ah khutme tawh ah tui lawng a ah ciap leh ah om dan ki lamdang pah in ah khut ah khe te ah mul om te sau ki pan in ah lawm pa kiang ah lawm na tai in ong zah zolo ding hing ah cih ciang in ah lawm pa in "ci na ing e,ci na ing e" ci in ah ki ko kawm in ihnau bang na ci vak ding ka hiam? ah cih ciang in ah lawm nu (azi ) in dah kei in tun inn lam ah na ciah pah in la ,khin pi tung a umpi suang ah zuhaa om in cin tua ih nau na pia in ,kei zong hong vak pih na ding hing ci in kam vai khak a tua lai mun pan in ah nupa in ki khei pah in ,a sawt lo in a lawm nu in ah nau vak na ding in ah phai tam inn lim ah sa phei tuam tuam va puak zel a ah sawt ciang in mihing phei khat va puak in ah pasal in hih bang in sa ong puak non dah in ci in vai khak in tua a ki pan ah lawm nu sahang (Kei) a hih cinang in pai non lo cih tang thu leh kam gen sawm tung pan in ki kan thei hi.\nKeimi tui in hih bang la na nei hi.\n1.(a) Sim leh maal khen, zogam tul paan kai, lumsuang nuai ah\nnang na vun siam lai vei maw ,lam khang kei tui aw ee,\n(b) Lam khang kei tui aw, pian dang sang e\nPham kuan gam hang bang nung veh ,gim nam dam tui aw ee,\n2.(a) kawi lia nu tawh vai lo kuan sun ni bang keu,\ncik tui duh kawi han tan na sang e ,\n(b) Ci Mang ing ee sang gial na mawh,tong kum theih lo,\nduang suah pian dang vai lo liang ve cia ,\n3.(a) Oh tawi mom no ,bang tawh an bang ,ka muan dia,\nkhat tang lung zuan sial ing ee, kei ki muang lang ee,\n(b) Kawi in sang sa a vai tawh ,sau lim hong sial\nkum ki vei duang zen sa in mel hong ma sak ee,\nThu kai khawm:\nPa Khai Do Kham (Tonzang)\nKalawm Lianpu (Haicin) in www.cinpuzomi.com ading in hong piak ahi hi. 7/15/2015.\nItem Reviewed: Ngal Suang Tangthu leh Keimi Tui Tangthu. Description: Rating: 5 Reviewed By: Cinpu Zomi


url: =Toutes les paroles de The Hong Kong Knife, Traduction et Clip Video - 67 chansons, lyrics.\nThe Hong Kong Knife - 67 texte(s)\nTélécharge les Sonneries de "the hong kong knife" pour ton Portable\n1 A-yo the hong kong knife Pop Rock\n2 As Every Day Goes By the hong kong knife Pop Rock\n3 Ballad For An Angel the hong kong knife Pop Rock\n4 Bing Bing Bing the hong kong knife Pop Rock\n5 Buh Leut Chuh Luhm the hong kong knife Pop Rock\n6 Burning Life the hong kong knife Pop Rock\n7 But... the hong kong knife Pop Rock\n8 Cha Lah Lee the hong kong knife Pop Rock\n9 Cheonbeone Kiss V2 the hong kong knife Pop Rock\n10 Cheonbeonui Kiss the hong kong knife Pop Rock\n11 Cherished Memories the hong kong knife Pop Rock\n12 Chunsah Leul Wee Hahn Ballad the hong kong knife Pop Rock\n13 Do Whatever You Want the hong kong knife Pop Rock\n14 Do You Know Me? the hong kong knife Pop Rock\n15 Eo Neu Gae In Nal the hong kong knife Pop Rock\n16 Geu Deh Ppoon Ee Joh the hong kong knife Pop Rock\n17 Giog the hong kong knife Pop Rock\n18 Haruga Jinago the hong kong knife Pop Rock\n19 Himul Neyo the hong kong knife Pop Rock\n20 Himul Neyo (remix) the hong kong knife Pop Rock\n21 How Deep Is Your Love the hong kong knife Pop Rock\n22 I Know the hong kong knife Pop Rock\n23 I Love You… (one-sided Love) the hong kong knife Pop Rock\n24 If It Wer Mine the hong kong knife Pop Rock\n25 Instead the hong kong knife Pop Rock\n26 Its Only You the hong kong knife Pop Rock\n27 Jaoonyeong the hong kong knife Pop Rock\n28 Kasheereul Samk'eeda the hong kong knife Pop Rock\n29 Kiss Friends the hong kong knife Pop Rock\n30 Leaving You the hong kong knife Pop Rock\n31 Like a Habit the hong kong knife Pop Rock\n32 Love Always Comes Back the hong kong knife Pop Rock\n33 Memory the hong kong knife Pop Rock\n34 Mr. Flower the hong kong knife Pop Rock\n35 Nareul Ddeonal Tangsheenege the hong kong knife Pop Rock\n36 Neh Guh Shee Lah Myun the hong kong knife Pop Rock\n37 Neh Muht Deh Loh Hae Lah the hong kong knife Pop Rock\n38 Neoreul Peeoonda the hong kong knife Pop Rock\n39 Nol Saranghandago... the hong kong knife Pop Rock\n40 Non Morununde... the hong kong knife Pop Rock\n41 Noonmooree Nayo the hong kong knife Pop Rock\n42 Noui Uimi (jang Suwon & Oh Jonghyuk Duet) the hong kong knife Pop Rock\n43 Nunmuri Nayo the hong kong knife Pop Rock\n44 Ooh Boy (featuring. J) the hong kong knife Pop Rock\n45 Partner the hong kong knife Pop Rock\n46 Peo Reut Cheo Reom [like a Habit] the hong kong knife Pop Rock\n47 Pi Ah Noh the hong kong knife Pop Rock\n48 Pi Ah Noh [piano] the hong kong knife Pop Rock\n49 Please Love the hong kong knife Pop Rock\n50 Sa Lang Eun Hahng Sahng Dah Shee Oh Joh the hong kong knife Pop Rock\n51 Sa Lang Ha Seh Yoh the hong kong knife Pop Rock\n52 Sa Lang Hahl Ddeh Buh Lyuh Yah Hahl Myut Gah Jee the hong kong knife Pop Rock\n53 Sheeganee Heulleodo the hong kong knife Pop Rock\n54 Sigani Heulleodo the hong kong knife Pop Rock\n55 Stay Strong the hong kong knife Pop Rock\n56 Swallowing Thorns the hong kong knife Pop Rock\n57 Tae Gwon v the hong kong knife Pop Rock\n58 Things That Must Be Thrown Away When Your In Love the hong kong knife Pop Rock\n59 To The Person Who Left Me the hong kong knife Pop Rock\n60 Twegeungeel Plus the hong kong knife Pop Rock\n61 Uh Dduk the hong kong knife Pop Rock\n62 Weh the hong kong knife Pop Rock\n63 Why the hong kong knife Pop Rock\n64 Yo This Is Click-b We Are All Is b the hong kong knife Pop Rock\n65 Yo! This Is About My Life the hong kong knife Pop Rock\n66 You Don’t Know the hong kong knife Pop Rock\n67 Your Reason (duet. Soowon Jang, Jonghyuk Oh) the hong kong knife Pop Rock


url: =penang kia – Wut!? Not Syok Ar? Bite Me Lar!\nTag: penang kia


url: =Wood Beams In Living Room Living Room Wood Beams Amazing Coffered Ceiling Ideas For Any Room In Home Amazing Coffered Ceiling Ideas For Any Room In Home Pinterest House House Design And Home – taxnote.info\nWood Beams In Living Room Living Room Wood Beams Amazing Coffered Ceiling Ideas For Any Room In Home Amazing Coffered Ceiling Ideas For Any Room In Home Pinterest House House Design And Home\nwood beams in living room living room wood beams amazing coffered ceiling ideas for any room in home amazing coffered ceiling ideas for any room in home pinterest house house design and home.\ni dont know why i like exposed beams i just do for the home i dont know why i like exposed beams i just do , tuscan living room colors with dark wood beams and beige walls , spectacular living room designs with exposed beams pictures in a contemporary setting wrapped in offwhite and grounded by rich hardwood flooring, living room designs with exposed roof beams rilane living room designs with exposed roof beams, country farmhouse furniture a light coloured living room with a country farmhouse furniture a light coloured living room with a white sofa wicker chair wooden beams, exposed wood beams made easy faux workshop ceiling with inspired exposed wood beams made easy faux workshop ceiling with, spectacular living room designs with exposed beams pictures this deeply rustic living room sandwiches modern furniture between light brick walls the double height, living room ceiling beam installation faux wood workshop living room ceiling with custom beachwood beams installed, living room w wood beam ceiling traditional living room living room w wood beam ceiling traditionallivingroom, exciting design ideas for faux wood beams home remodeling faux wood beams sebring services, atlanta yellow and grey rooms living room transitional with atlanta yellow and grey rooms living room transitional with fireplace manufacturers showrooms wood wall paneling.\nPosted on 10/15/2019 02:26:22 am Full size wood-beams-in-living-room-living-room-wood-beams-amazing-coffered-ceiling-ideas-for-any-room-in-home-amazing-coffered-ceiling-ideas-for-any-room-in-home-pinterest-house-house-design.jpg


url: =Muslim te piakna ngei ah pasal 2 in zunpek ahih manin lungkim hetlo uh :: ZOMI DAILY\nposted on 26 March 2018 at 2:33 pm UTC+9:30 Lomkholna: Malaysia, News, Sawltak, World\nMuslim te biakpiakna akipatding uhciangin akhut akhe uh hoihtak silsiang sitset in, tuakhit ciangin biakpiakna, thungetna “Prayer Room” ahih keileh Mosque ah lutpan uhhi. Tuabangin Muslim te khutleh khe suansuah nadingin akibawlna munah pasal 2 in zun thaksakmawk uh ahih manin, lungkim hetlo uhhi.\nHih thupiang pen Malaysia, Phileo Damansara MRT Station aom ki suansuahna munah nungkal Wednesday ni in thupiang ahihi.\nTua Photo akhahkhiapa ii genna ah amahpen Prayer Room sungah thungending in akipandektak cihi. Tualaitak in apualam ki siansuahna ah agamlum om ahih manin ka enkhia cihi.\nTuaciang in Muslim te ki siansuahna munah pasal 2 in zun nathamawk uhhi. Tua zuntha pasal nihte pen Chinese Nationality hiding in ki ummawh cihi. (Myanmar Nationality acihloh uh phadawmlai)\nTua pasal 2 tepen zun athaksawm laitak in agei ah aomkha Muslim pasal te’n hihlai zunthakna hilo hi ci’n gen uhhi. Ahi zongin tuate’n awlmawhlo in azun uh thateitei cimawk hi.\nTuaciangin Muslim pasalkhat lungkimlo, diksa hetlo in paikhiapah a, Police te kiangah Report bawlpah hi. Tuaciangin MRT Station ah aomkha Police te’n tua pasal 2 te manpah uh a, MRT Personnel thuneite tawh thusitna neikhawm uh cihi.\nHihbang in Muslim te biakpiakna ageilian aom, ki siansuahna ah zun aki thaksak pen ki lungkim hetlo a, Social Media tungahzong ahehna uh pulak ngeingai uhhi. RapidKL te’n hihvai tawh kisai in hoihtak ki kancianding hi ci’n genkhia uhhi.\nMore: Kha 10 bek aphapan naupangkhat golgawp in 28kg phakhin a, ki lunghimawh mahmah\nHih thuthang tawh kisai in Zomi tezong kidop siamding thupi khading hi. Myanmar gammi pawlkhat pen ihgam ah ihzat ih zongsatsa gamtatzia te kipuapua khathei hi. Gamdangtung pawlkhat lamngei munkhatpeuh ah zun pekziauziau theilaimawk uhhi. Ihgam ihlei hilo ahih manin, migam milei ah ihzin ihom ciangin “When in Rome, do as the Romans do” cih phawk zelzelding thupi hi. Sawltak #zomidaily\nPrevious: Naupang zahmawhvai tawh kisai Video leh Photo apua pasalkhat Melbourne Airport ah kiman\nNext: Kuala Lumpur khuasung ah khutdawhngen in avak Rohingya naupang 11 kiman\nVondeih Kep Ding – 21 (Pau Khan Kap)


url: =Siatna khempeuh kipatna bulpi Hillary guallehna hang ~ Thang Khan Lian :: ZOMI DAILY\nposted on 12 November 2016 at 7:04 pm Lomkholna: News, Thangkhanlian, World\nNov. 12, 2016: US Presidential kiteelna bei ta a, bang hangin Democratic presidential candidate Hillary Clinton poll khempeuh phial in cing ding hi ci-in ci-in gen khol napi-in Donald Trump lel mawk ahi hiam? Hillary Clinton in US presidential election a lelhna hang pen kum tampi tak kinialna om ding hi ci-in Politico Magazine-a sem Todd S. Purdum in ci hi. Hillary pen kum tampi om muang hithiat (complacency) a, journalist ten 2008 leh 2016 presidential campaigns kibang ding bangin a gen manin kimuang lua a, state tuamtuam thudon loin president kituhna ding bek leh a cing ding bekin kituat hi ci hi. “Hillary in 2008 kiteelna panin a cing denna “blue states” kici Michigan, Pennsylvania leh Wisconsin state Presidential primaries ah a cin’ khit nungin thudon lo ahih manin Clinton in White House taan lawh hi ci-in gen hi. (Hih state-te ah Trump cing hi).\nQuartz-a sem Tim Fernholz in Trump in a gualzawhna pen US politics kikhenna hangin a ngah hi ci a, Trump in kum zalom 21 hunin Americate gentheihna a tuahte tangkopih in, a beisa in Americate’ sum leh paai leh ngeina lamsang nopsakna thute gen bel in nei a, mai lam hunah bangci leh kum za lom 21 haksatna tawh kipelh theih ding hiam cih tangkopih hi ci hi. Ferholz in kiteel ma ni 12 ma-in FBI in Clinton in private e-mails server a zatna thu pholak a, kiteel dek mahmah in FBI Director James Comey in Clinton in thukham palsat lo hi a cih hangin Clinton deih tampi taisia khin man hi ci hi.\nDaily Beast-a sem Betsy Woodruff in bel Clinton in a vote zonna (campaign) amahmah in siasak tawm hi. President tuh ding hi’ng a cih ma-in zong New York Times in March 2, 2015 in Clinton in US Secretary of State a let lai-in private email server a zatna thu na suaksak ngei a, tua-ah Clinton Foundation in sum man lo a ngahna thu mipi’n theih ahih manin a gamtatna in awksak hi ci hi. Clinton Foundation in huhna a ngahnate thuk kikna dingin na hoih tampi thukham palsat in sepsak ahih manin President cing leh zong company lian leh gam tuamtuam huhna piate adingin na sepsak ding a, tua ten thuzawh lua ding hi cih kitel hi ci hi. Hih thu tawh kisai FBI in October 28 in Clinton’ emails kanna nei a, tua hangin minsiatna lianpi ngah hi. November 6 in James Comey in second round of investigation cih nihvei kanna ah Clinton in thukham bangmah palsat lo hi a cih hangin gam lianpi kang khin ta hi ci-in Woodruff in gen hi.\nDemocrats ten bel Clinton’ guallelhna hang pen FBI Director James Comey a ngawh hangin amau’ buaina zung kipatna pen Democratic Partyte’ policies ah kipan hi ci-in San Francisco Chronical-a sem John Wildermuth in ci hi. Vote zon kipat cil a kipanin US kilaihna dingin Clinton in gum khia zo lo ding hi cih kilang hi. Democratic party-te’ sep leh bawl ding geelna (policies) ah Clinton awkcip in, President Obama term masa in secretary of state a let a kipanin Obama leh Obama’ policyte ah kol bulh bangin na awkcip hi ci-in UC San Diego ah Political Science professor Thad Kousser in ci hi. Nipi kal khat in nihvei ta a kisuaksak US conservative magazine – National Review (NR) in bel Clinton’ guallelhna hang thu tampi om hi – golhgukna hang, leftism ah kolh bulh a batna hang, zatui lauhuai leh hoih lo tampi a nekna (disastrous health-care prescriptions) hang (a dam lohna thu sim hang), nau suksiat a deih luatna hang, citna bangmah a neih lohna cih teng a tam lo i gen pak theih hi ci hi. US journalist Heather Wilhelmin a laipaih (article) media outlet ah a suaksakna ah, “Thuman pen a pua lamah om lai a, kiselcip zo nai lo hi,” ci hi.\nSerbian President Tomislav Nicolic in bel America ten Trump a teelcingna hang uh pen leitung pen kilaih ta a, US gam-a mipilte (elites) khuaphawk loin a ihmutna panin khanglo ta uh a, a kiim a kiang ua thupiangte mu thei ta uh a, US gammi ten tuipi gal leh gam tuamtuamte tawh buai niloh cimtak ta uh a, tua bangin tuipi gal leh gam dangte tawh gal kidona thukim nawn lo uh hi ci hi.\nPolitical analyst ten bel Clinton in nasem mite thudon lo a, nasem mi ten Democrats party nusiatsan uh a, Obama’ hun bangin mivomte ten Clinton ama’ up bangin gum lo uh hi ci uh hi. New York Times in bel Democrats party-te 2008 panin a cin’ toh ngelhngelhna “blue state” a kici Philadelphia, Michigan leh Wisconsin state-te ah cing leh Electoral College vote 270 bang ngah ding a, Trump nuam takin zo ding hi ci hi. Franklin Graham in bel kiteel ma pekin thu-ummi ten thungetna kinei ngelhngelh a, kiteel ni-in thu-um ten vote kikhia in, Pasian in thu-umte hong taisan loin, Pasian in US a siat ding deih nai lo hi. Hih gualzawhna pen Pasian’ aa ahi hi ci hi.\n-Sputnik (“Root of All Evil: Reasons Behind Hillary Clinton’s Defeat ”/Franlin Graham/ Thang Khan Lian\nPrevious: Iraq gama Mosul khuapi ah IS te’n mi 60 that ~ Thang Khan Lian\nNext: Crane khatin mawtaw pailaikhat nilkhagawp, ahawlpa silo bilbel ~ ZD


url: =September 26, 2020, 02:28:22 pm\nAuthor Topic: Is Hahnemuhle losing favor? Sinking ship? (Read 8094 times)


url: =Thuthak tomkim ~ The Tedim Post (05 Aug) :: ZOMI DAILY\nposted on 5 August 2020 at 9:04 am Lomkholna: Myanmar, News, TedimPost\nNews In Brief: Thuthak tomkim ~ The Tedim Post (05 Aug)\nKum khat val bang internet aki khakcip Rakhine leh Chin State Township 8 te ah August 1, 2020 ni-in Internet line kihong kik ta hi ci-in Kumpi thunei te in tangkona nei khin himah taleh 2G network line bek kingah ahihman in internet kizang thei tuan lo hi, ci-in khuami ten gen uh hi.\nMyanmar gamah 2020 kum January akipan July 11 ni dong သွေးလွန်တုပ်ကွေး Dengue Tauhkui (Natgual) vei mimal 4121 pha in a sihlawh mimal 32 pha ci hi.\n2020 kiteelpi ah galkap huang sunga mee piakna phual(mee-zum) 632 te galkaplen pua lam kituah ding hi, ci-in UEC in tangko khia hi. A beisa 2015 Kiteelpi ah galkaplen huang sungah mee-zum 844 om ci hi.\n88 Sangnaupang makai Ko Ko Gyi makaihna ahi People’s Party (PP) in 2020 kiteelpi ah township 70 pan mimal 150 val in ka dem ding uh hi, ci-in tangko uh hi.\nGuahtui tamluatna hangin Mon State, Township 4 ah tuikhang hi, cih thu kiza hi. Township 4 te in Thahtone, Kyaikmayaw, Muhdone leh Thanphyu Zayat te ahi uh hi.\nJapan Mitsubishi Motors Company in Myanmar gamah mawtaw bawlna phual hon dingin lunggulh hi, ci-in CEO Osamu Masuko in gen hi. Tulaitak Mitsubishi in Vietnam, Thailand, Indonesia leh Philippine gam te ah zum ahon laitak ahi hi.\nIndia te huhna US dollar Million 200 tawh AC Kultal lampi akibawl laitak ahi Kale-Kalewa-Monywa lampi 2021 kum May khasung in kizo ta ding a, Kale pan Monywa kikal nai 4 bek kipai ta ding ci hi. Hih India-Myanmar Friendship lampi project pen 2018 Kum May 27 akipan hi a, 2021 Kum May 27 zawhsiang ding hi, cih kiza hi.\nUSA gam, California State, Riverside Township ah Acres 4000 val gamkatna hangin mipi 8000 kiim bang inn leh lo nusia in kihem uh ci hi.\nIndia gam, Panjab State ah Kumpi phalloh Zuu-tuh huan adawn kha mi mimal 86 in sihlawh uh ci hi. Kum simin India gamah Zuu-tuh dawn khakna hang tawh mi 50 kiim bangin sihlawh den uh hi.\nCovid-19 pul natna hangin Leitung bup sumbawlna kiatna hang tawh Japan gam a company 400 val in Bankruptcy (ဒေဝါလီခံ) uh ci hi. Japan gamah Covid-19 natna ngah 36000, asi 1000 val pha uh hi.\nChina (Sen) Bytedance Company neihsa ahi Tik Tok Application pen Microsoft Company tungah ni 45 hun sungin a zuak nadingin Donald Trump in thupia ci hi.\nMore: Twitter, Facebook, Instagram leh YouTube te gamtatzia tawh kisai President Trump in thupia\nAugust 4, 2020 ni Leitung bupah Covid-19 natna ngah Tein 180 val(18,317,520), asi Tein 6 leh tul 90 val (694,713) leh adam kik Tein 95 val (10,936,782) phata hi. Source : 7day news, , Eleven Media, Myanmar Times, DVB, Irrawaddy.\nPrevious: USA, Maryland pan Pi Niang Khan Dim (Thuklai, Mangzong beh) in hongnusia\nNext: US gamsung Coronavirus Stimulus vai update\nKawlgam Hun Hoihlai ~ Rev. Gin Khan Nang


url: =An important note about legacy accounts - Zomi Community Network - Your Network\nPosted by Tg. Thangno on June 26, 2011 at 2:09am\nComment by Tg. Thangno on June 27, 2011 at 12:06am\nPu Google ten ka tgnsthangno@gmail.com leh a kizoppih (blog, google ph. credit, ...) khempeuh hong phiatsak mawk in piangvet kei ei.\nContact lenglah uuk aw aak aw zong hongci nawnlo mawk in.


url: =Singkung, Sunmang le Sunsiah. Agelh ~ Pau Sian Lian - Laibu Saal\nHome > Thuluui/Articles > Singkung, Sunmang le Sunsiah. Agelh ~ Pau Sian Lian\nSingkung, Sunmang le Sunsiah. Agelh ~ Pau Sian Lian\nSingkung, Sunmang le Sunsiah.\nMyanmar gam ah Kawl galkap kumpi zawhthawh thutawh kibawl 2008 constitution khat ih neihkhit a kipan Myanmar gam politic paizia pen hong kikhel hanhan tawh kibang mahmah hi. 2010 kumin Myanmar gam-ah 1990 khit a akipan a kinei kik nai ngiatlo kiteelna pi khat kinei-a a thuman hiauloh hangin democracy minpua kumpi thak khat hong piangkhia hi. 2010 khit a kipan tomgen lehang 2015 petpet takteh suakta le thuman kiteelna (free and fair) tungtawn in NLD in thuneih khempeuh phial hong luakkhia zomawk uhhi. Galkap lampan zong bangmah nawngkaisakna omlo in NLD kumpi 2016 teh panmun la in hong kipan taktak tahi. Kuama upngam pakhetloh kikhelna hong khauhpai luain mang bang lianghi.\nHih kikhelna ziazua teng a omteh ki lungdam veve-in noptuam phatuam kisa thamhi. Leitung bupin zong lamdang sa mahmah in hong lamet pih mahmah uhhi. Ahi zongin tu laitak pen 2008 constitution nuaiah ki gam tangtang ahih man in lemden samlo hi. 2008 constitution pen galkap te in thu neihna limci diak teng khauhtak in a humcip theih nading un kibawl laibu hi-a democracy ngeina taktak tawh kituak hiaulo constitution khat ahi hi. Myanmar gamvai a lunglut gamdang mite tawh ka kiho teh, singkung pen khuahun zui-in a teh sel in eng hiuhiau zeel, vul kuan in naipak zeel, vulzeel, sel zeel mah taleh a singkung a gui a kibang den ahih mah bangin Myanmar gam politic paidan zong tuadan hi. Constitution cih zungpi a hoihzaw tawh kilaih mateng mel(color) tuamtuam tawh kilaih in gam kikhel tawh a kibat hang aki deih taktak, mipi neihsa thuneihna te cik mah hun in kingah kikpak lo dinghi, ka cizeel hi. Federal democratic gam ih deihleh hih 2008 constitution tawh cikmah hunin lunggulhna tangtung pak ngeilo ding-a gamsung buaina tengzong venglo-in kido kikapna hong khauhpai mahmah lai veve dinghi.\nHih bang dinmun kawmkal mah in 2015 khit a kipan federal democracy a deih zawdeuh NLD party le mualmi party honpi khatin kiteelna-ah gualzawh na lianpi hong ngah-uh a mailam sunmang te hong a tangtung deuh zawding tawh kibang in ki lunggeel ngam zawdeuh hi. 2008 constitution pen NLD te in zong deih hetlo-in, a langpan den khat hi-in 2012 lai a by election a lutlai pek vua kipan constitution puahding cih a tangko den party khat ahihi. 2010-2015 kikal sung ahih lehlah parliament sungpan puahzo nawnlo in parliament pua lampan puahtheih nading in lampi hoih khat ahi, 21 Century Panglong khawmpi hong kin mahmah ta uhhi. Panglong kikupna pan a kingah khensatna tetawh constitution laih ding cih lampi teel kikta uhhi.\nMualmi thautawi khempeuh kihel thei nailo-in, picing suahlo himah taleh Panglong Conference pen zawhdong hong bawl hamtang ding uhhi. Tu laitak dinmun in mailam minam le gamthu ding ih geel teh 2008 constituion bek ki siksan (reference) thei nawnlo hi. Bangdan federal democracy gam deih in koi dan in lamkhia nuam ih hiam cihtawh mailam thu ding lungngai kawmin geel kul tahi. Tu laitak Myanmar gam dinmun pen siklom pi khat deih danin nuai (mould) theih hun dinmun in kamu hi. Siklom pen ih deih dandan in a meel ih puaksak nop leh meikhu a sa mahmah sungah khul masak a kul mah bangin gam paizia ding ihdeih dan geelna ah a khauhpai theithei, a sa velvel kiginna ih kisam a tuate pen soft power le hard power te zatna hipah hi. Ih deihna dinmun tun nading pen ol masa lo, baihlo dinghi, siklom nuai cihpen tungman nuaitawh ki banglo dinghi, ahi zongin lungkia lo in pil vangtak in phul tantan lehang lah piang thei veve thukhat ahihi.\nTua ahih manin bangdan federal democracy ngeina deih ih hiam? Bangcih lehang koidan in piang thei ding hiam? State level constitution pen koidan hihen la, national level ah koidan hileh hoih ding hiam? Koidan gamte in koidan federal ngeina zangin bang phattuam nate ngahlawh uhhiam?, cihte a hoihpen in geelin, kua ma hong pumnial, zawhthawh theih loh dingin kigin kholh sitset sa in omhuai ta kasa hi. Tua in siklom mei sa mahmah sungah tui/nem sakna nam khat ahihi. Tu laitak in eite deih federal democracy koidan hi-a kua tawh ih deihdan kibang hiam cih kanin lawm zong zonbeh kik kulta hi. Minam khempeuh in amau deih federal design ciat geelin a pulak laitak hun uh hi-in ei lampan micih bangbang mang lelding maw? Ei version neitawm ding ihhiam cihte ngaihsut huaihi. Tu laitak pen ih sunmang-te gelh khiatkik, geelkhiat kik theih hun hoih mahmah khat ahi hi. Tom gen lehang gam kikhelna pen mihing kalsuan zia tawh etkak lehang khe lang khat in 2008 constitution tungah din laitak mahin a dang khe khat in mailam a suan sawm laitak hi-in koi dan constitution tungah kalsuan nuam ihhiam cih kigin loh a phamawh hun hong tungta hi.\n2008 constitution pen a hoih hetloh mah bangin tua puah mateng a kisem thei hiaulo vai thupi tampi om ahih lam ih za mun mahmah hi. Mipi-te in zong ih tel mahmah tahi. Ahi zongin ei Myanmar gam, Zogam pen hun ngah hithiat a damtakin ngak hithiat theih dinmun hilo hi. Adiakdiak in Zogam bangpen zawn ngauna tawh kidim in mualtung kenkawm khawngah hamsa takin ki nungta a, cidamna kem zo lo, sangkah zolo in nekding neilo kitam mahmah hi. Tua ahihmanin ih makai te-in a kiallap thei ding hamphat na hong zon ding uh kisam mahmah hi. Ih kisap tampi pen constitution kipuah nailoh hangzong a kingah theilua tampi mah na om-a, minam dang tampi te in zong tua hamphat nate a luahluah laitak uh na hi veve hi.\nConstitution kipuah ma bangin ngah kholle hangzong a hoihzaw tham vive ahihi. Banghang hiam cihleh tu pekin ih gam-ah ki-ukna lam panmun sang, zum thupi te tampi nei kholkhin lehang ei thutawh ki-uk tawmna (self-determination) ngah in federal constitution hoih a ki neihzawh teh ih neihsa zum te thuneihna hong khang semsem ding hizaw laihi. Thuneihna hawmkhopna (power sharing) khauhpai zaw semsem ding ahih manin a omsa zumte thu neihna(power) le hamphatna (opportunity) kah semsem ding cihna ahihi. Tua ahih manin 2008 constitution laitak in ngahzawh nading hanciam huai zaw kasa hi. Tuate in ih masuan federal gam tun ma kiallap nek ding sunsiah limci te vive hi-a hong thakhauh sak, lawpsak sak, hong ki thutuak sak zaw semsem ding thute hi-in makai te-in tangpi ading hih hamphatnate ngah zahzah hong kalh khiat dinguh kisam hi.\nItem Reviewed: Singkung, Sunmang le Sunsiah. Agelh ~ Pau Sian Lian Description: Rating: 5 Reviewed By: Cinpu Zomi


url: =Zomi leh Zogam ading a manpha Lasiam Pu Lengtong Pauno :: ZOMI DAILY\nposted on 10 January 2021 at 12:34 pm Lomkholna: LengtongPauno, News, Tuithang, Zomi\nLasiam Lengtong Pauno pen Zomi a neu a lian la uk khempeuh a theilo omloding hi. Leitung ah mi minthangte a minthanna a ki theihna a tuamtuam hi a, lasiam Lengtong Pauno aki theihdiakna pen a late hang mah hipi pen hi. Laphuah leh lasak siam mahmah cihdinglo ngal kammal dang zatding ka theih kei hi. A zawl la te, gam ngaih late, khua ngaihna late, nu leh pa itna late, Pasian hong itna late, Mopawi late a kipan a laphuah khempeuh in Zomite lungsim hong vut mahmah a, nungak tangvalte ki itna ki ngaihna, khua leh tui itna, gam leh minam itna hong khangsak mahmah hi.\nTuni 8/01/2021 Friday ni in ZYA Global Network panin ZYA President Pu. Kam Suan Mung in hong nusiatvai hong suahteh ka theikha a, ka dip hong vokdak in ka omdan ding bang ka theikei hi. Bangbang ahi zongin amah ka phawkna in Zomitading thupi ka sak dan tawmkhat ka gennuam hi.\nPu. Lengtong Pauno laphuah gam ngaih la Zomi ka hi hi, Laizom melma, Zomite hong lamto in cih late in Zomi I hihna hong phawksak, hong kipsak semsem hi. A zawlla phuah Meitei Gun, Heina peuh ah hangin nungak tangval tampi in zawl kihelna in zanghthei in a kiten lawh tampi om kici hi. Nu leh pa itna late hangin zong nu leh pa it dan a siamlo, sanggamte itdanding a siamlo mi tampitak a mitkeuh sak in a ki khellawh tampi mah om kici hi.\nPasian itna la a phuah a sakna hangin zong mi tampi tak in Pasian itna phawkthei in a kikhel lawh hi. A mopawi laphuahte zong mopawi khempeuh a tamzaw ah kisa kizangh ahih manin hih thute khempeuh I ngaihsut kikteh Zomita ding mi manpha mahmah ahih lam hong phawksak hi. A Facebook leh Internet te ah a laisuahte in khangthak Zomi tading pilna tampi hong pia hi.\nLengtong Pauno ka muhna: Ka neulai Cikha a, Syamah Nukhek te inn sungah calendar danpian laidalpi khat tungah alim(photo) tuangin a gei ah tuizeu(water fall) khat omin amah a maitang ki mulo in a kunsa in om hi. A late ka ngaihteh siamsalua ka hih manin amel muhding ka ngaklah mahmah hang, ki ciantak in ka mukha kei hi. A la bawl a 6 na or a 7 na ahi tam maw “Laizom Melma” album tungah a maitang tuangsak a, a maitang ka muhcilna hipan hi.\nHun hong paitoto in 2005 kum Kawlpi ah U Ai Mung pa hong nusiat tungtang in nitaksim lasa in zanghphial uh a, tua hun ah Sona Vingvengh leh Ka Zuaungaih cih late hong sa in a taktak a, ka muhcilna hong suak hi. Hun manteh a khut letdingkal ngaklah in ama kiangah pai in a khut lenin ka hopih hi.\nKa muhnop a kum 20 val bang ahih khitteh a muthei pan ka hi a, Mizo te pawlkhat in lasiam Lallutmawi a muhnop dan leh a khut lenkha papi pawlkhat in a khutsilnuam nawnlo, a zite letding zong utpaklo uh acih ka bang dek hi. Mi tampitak himawk ahih manin thu kidot man cih peuhmah aom kei hi. Hun hong paitoto in tuazawh kum 10 bang a valkhit pikpekteh Australia ah hong pai in ka inn uah ann nekhawm, tuidawn khawm, holim khawmthei ka hih manun ka angtang mahmah hi.\nLengtong Pauno tawh holimna:\n1. Meitei gunvai: Ka inn uah ann nekkawm in thu tuamtuam ka dong a, tuate lak ah Meitei gun la a phuahna vai hong genteh thupi ka sa hi. Tonzang ah a Sang kahlai in hih la a phuah hi-a, a la phuah nu kiangah hong ngai ing cih gen ngam ngeilo, a vahawhteh a la phuah nu in zuu khawng zong na lupzel in limtak lengla na do den hong ci hi. Khatvei hih la phuak in a phuah nu kiangah nang kong phuahna hi, ci-in ka pia ci hi. Ahi zongin hong ngai ing cih kam khat beek gen ngamlo ahih manin ki tengkhalo uh hi. A nu ngaknu pen laipilna zong nei in kumpi nasep khawng zong ngah a, Lengtong Pauno tawh aki muh khak uhteh holimpih in Niangtui khawng zong hong nekpihzel ci hi.\n2. Sawm ah khat khiat vai hong genna: Malaysia ah ka omlai in nasemlo hinapi in mi pawlkhat in la phuahding hong cialzel uh a, tua tawh ka nungta zo hi. Sawm ah khat limtak ka khiat laisiah la phuakding in hong cialtam in kua mah etkul lo in ka tate bang a kisap uhteh ka huhzaw hi. Ahi zongin sawm ah khat limtak ka khiat lohteh la hong phuaksak nuam zong hong tawmin sumzat ka kisam hi, hong ci hi.\nKawlgam atun khitteh Messenger pan thu ki zazel in ka Zola phuah pawlkhat zong ka lakam zatte leh a thuluanzia bang aci hiam cih ka ensak a, khialhna omlo hoih mahmah hong cihsak ahih manin tha ka ngah mahmah hi. Thuhoih thu manpha tampi hong genta mah leh I thu zong hong saupianta ahih manin gennop, sutnop tampi tawh tuazah ciphot ni. Hici bang hunsia kawmkal ah hong nusiatsese poi kasa a, ahun khintheih hi leh akhin nuamlo omloding in ka lamen hi.\nVan ah ni, kha, aksi a tanlaiteng, meiteigun ah tui aluan laiteng, Zogam leitang leh Zomite omna khempeuh ah a late ki sasading ahih manin mi manpha mahmah, Zomitading a tangzai mahmah in Pasian mi zat Zomite Aksipi khat ahih na ki phawksemsem ding hi. A innkuanpih akua mahpeuh Huhpa Kha Siangtho in hong hehnepsak henla, akha lungnuam in na tawldam hen. U Pauno lungnuamtak in napai in Zomi leh Zogam ading na sepsate leitungbei dong ki gengen, ki sasa ding hi. Mangpha… Thupi hongsa, Sia Khaibawi (Australia)\nPrevious: Lungdam leh Zaal mangpha maw – Lengtong Pauno\nNext: Lengtong Pauno leh Lengtong te thu ~ Sia Do Khup


url: =LUNGDAMBAWL LEH MISTLETOE PAAK – FGA Tulsa\nLUNGDAMBAWL LEH MISTLETOE PAAK\nLungdambawl hun in biakinn leh innte zepna ah Holly paak tawh a kizep khop loh a phamawh khat pen mistletoe paak ahi hi. Mistletoe paak i pianzia khat pen singkung dangte tawh kibang loin leilak pan a po namte hi lo hi, singkung dangte tungah a posawn, a pothuah nam hi. Singkung, singteh, leh suangteh pilna lam ten “parasitic” singnam in ciamteh uh hi. Singkung a teek pian leh a hawng a nip te tungah bawm nuam deuh hi. Zomi ten “Manghbawm, Manghkai,” ih cih te hi leh kilawm hi.\nLungdambawl’la a kisa te khat ah, “kissing under the mistletoe” “mistletoe kung nuai ah ih ki tawp pak” cih dan a hi tam maw? Mistletoe omna singkung nuai ah a ki mu kha, a ki tuak kha te pen ki kawi, ki tawp, ki nam hamtang ding uh hi, ki ci hi. A haksa pen thu khat ah, lawm leh gual a ki-it a ki ngaite a dingin a haksa thu ahih loh hangin, gal leh sa a, a ki neite a dingin thu haksapi khat suak hi. Banghanghiam cih leh ki “kiss” kul teitei ahih man ahi hi.\nMistletoe paak pianzia pen Holly paak tawh a kibat lohna pawl khat om hi. Holly pen a teh khauhin a mongzum in hiam hi. Mistletoe pen a teh nip hi, hiangneu khat tungah a teh thum pha-in, a laizang a om pen mihing lutang dan-in beem pian in, a nawl a te nih pen mihing khut dan-in om a, khut nih laptoh tawh kibang hi. Khut nih laptoh pen kiniamkhiatna, ki apna (surrender) cih nopna hi. Gal simna ah ih gal ten a khut uh ong laptoh leh kikap thei nawn lo hi. Zomite ngeina khat-ah “Sutpom” cih kammal khat om hi. Ih galte ong pai in, inn sung a om, ih khuampi ong kawi uh leh tuapa pen “Sutpom” ki ci, a ma tungah bangmah thusia kibawl thei lo hi. Ki that thei lo cihna hi. Mistleto’a tehte kawm-ah Holly’ gah tawh a kibangte omhi, ahi hang mistletoe’gahte pen a mel kang hi. A kang mel pen ki itna, ki lemna (peace), ki thu tuahna lim ahi hi. Tanglai hun-in mistletoe pen zatui in kizang hi. Tangthu pawlkhat ah Topa Jesuh a ki khaina Singlamteh pen Mistletoe po-na singkung hi ki ci hi. Banghanghiam cih leh tua Jesuh pen mi kitawngte a ki lemsak’pa, van leh lei a ki nam sakpa, nisuahna leh nitumna a kinai sak pa ahi hi. Amah pen Kumpite Kumpipa, tote Topa, a Lamdang, Thulakpa, Vanglian Pasian, Tawntung Pa, Nopsakna Kumpi, ki ci hi (late 85:10-12, 103:12, Is 9:6).\nIh leitung nuntakna zong mistletoe mah bangin a nungta Pasian singkung tungah a bawm pak (manghbawm) ih hi hi. Ih nuntak theih na dingin Pasian in ong vak, ong khoite hi hang. Ih nuntakna ah amah tawh ih kipelh khak leh ih nuntakna a keutum ding hi ta hi. Pasian’mistletoe nuai ah a nungta taktakte ih hih leh khat leh khat ih kilem kul hi, ih ki niamkhiat kul hi, ei a ding bek hi lo mite a dingin zong ih nuntak kul hi. Lungdam! Pastor Don Ngaih Lian\n(Hih a tung a thute Tedim Lai Siangtho leh Internet pan ka lak hi)\n← KOI TEEL ZAW DING?\nLungdambawl leh Holly paak →


url: =Tedim Pawnpi Tui :: ZOMI DAILY\nposted on 20 March 2018 at 10:06 pm UTC+9:30 Lomkholna: News, Tedim, Zomi\nKhua hong khal in tui hong tawmta a hihman in mipite dawn ding leh zat ding tui hong hamsa pian ta hi.\nSipin nasemte leh committee te’n mipite tui ngah nading hanciam tak in ki vaihawm in kisem hi.Sialtang bek tawh hi thei nawn phalo a hihman in Pawnpi tui zong a hoih kik nang sun leh zan phial in kibawl hi.\nTu in thunei te leh tui bawl te hanciamna tawh Pawnpi tui zong Dimtui vangkhua tualnuam hong tung ta hi.Khuasung teng aa, pipe kisiat nate ki bawlbawl ta in EPC zumnuai mualpang lam kitung ta hi.\nNasep teng a kizawh ciang tui hamsa zawdeuh na mun/veng teng a ding kigeel sak ding aa, a lem leh Tedim khuathak mun (ကြက္သစ္) lawibual (စိုက္ပ်ိဳးေရး) huang lui innmun thak dong ah tui tung sak ding cih geelna om hi.\nBudget omsa tawh a kibawl hi lo a hihman in ngaihsut bang sepkhiat theihloh na muntampi omlai hi.Mipite’n zong ma i pan theihna munmun pan taangpi/taangta te a ding thasan in ma i pan ding thupi hi.Tua in minam itna leh gam itna lungsim kipatna ahi hi.\nMualpang mawtaw lampi\nMualpang lampi nuai ah mawtaw pai theih na ding lampi khat ki bawl hi.Tua kim teng a om inn-mun lo gamte a man khang hanhan pah hi.\nVaksuk vaktoh na-ah mitampi in nop tuam sa mahmah ta ding hi.\nKam Hau Tualpi ki um siset ta aa, zong et lawm mahmah hi. Tedim Municipal\nPrevious: Tg. Suan Kam Lian (Hatlangh) ii luanghawm Malaysia pan Anlangh khua ah ki puading\nNext: Bangkok meileng khawlna ah akithuah Escalator kileukhia in kipatau mahmah


url: =Indonesia ah biakna gensia ci’n Christian Governor kingawh ~ Thang Khan Lian :: ZOMI DAILY\nposted on 16 November 2016 at 8:26 pm Lomkholna: Indonesia, News, Thangkhanlian, World\nNov. 16, 2016: Jakarta khuapi-a Christian governor Basuki Tjahaja Purnama in Pasian (Allah) gensiatna kammal hoih lo zang (blasphemed) hi ci-in ngawhna tuak a, hih thu sawtpi police ten a kan (lengthy preliminary investigation) khit ciangun tu-in Basuki Tjahaja Purnama in thusitna thuak ding a, thukhenna mai-ah kidingsak ding hi kici ta hi.\nBasuki Tjahaja Purnama pen Chinese minam hi a, Ahok ci-in kisam hi. Jakarta governorship ding kituh lai-in a vote zonna ah Muslimte Lai Siangtho Quran gensia hi ci-in kingawh a, tua thu hangin Jakarta khuapi a lungphona leh thagum suahna nakpi takin piang hi.\nIndonesia pen leitunga Muslim tamna pen gam ahi hi. Purnama in a vote zon lai-in Quaran sunga tang/kammal pawl khat (verse) zangin ama’ langpang ten Muslim vote a ngah theihna ding uh leh mi a khem theihna dingun Muslim mi ahi lote makai in teel kei un ci-in gen uh hi ci-in ngawh in, a mawhpaihna thu na gen hi.\nPurnama in Quran gensia cih ngawhna thu thang ngeingai a, Muslim ten a zak uh ciangin Nov. 4 in lungphona mi 100,000 val in nei uh a, nitak in lungphona neite ngongtat gawp uh hi. Hih thu hangin moderates leh conservative Muslimte nangawn lungkim lo Nipi kal tampi sung thukanna (preliminary investigation) kinei a, biakna thu lamsang siamte leh phychological experts-te zong thu kidong a, Purnama’ tunga ngawhna pen thukhenna innpi ah sian’sak dingin pha kisa hi ci-in thukanna sunga kihel National Police criminal investigation department chief Ari Dono Sukmanto in ci hi.\nPurnama in hih ngawhna tawh kisai September kha-in maisakna a nget hangin politics lamsangah a lang ten Purnama’ Quran kammal zatna mun pansan lo zaw in, Quran gensia hi ci-in ngawh hi.\n#Thu-ummi ten I thungetna tawh huh in, phawk tek ni. Source: Al Jazeera News And Agencies/ Thang Khan Lian\nPrevious: Malaysia Hypermarket tungpan Plaster kiasuk in mawtaw dengkha ~ ZD\nNext: Pasian gensia te leh a lawhtak uh ~ T. Sawmlian


url: =Christian Hymn te’ tangthu: Thuciamna Pha Muang Ning :: ZOMI DAILY\nposted on 24 March 2017 at 3:00 am Lomkholna: Article, Biakna, Hymn, Zamkhatkham\nStanding on the Promises (2 Corinthians 1:20)\nThu ummi khat nuntakna ah a kip ngiungeu nading leh tawntung ading a lungmuan nadingin Laisiangtho sunga Pasian’ kamciamte’ tungaha kingak kul hi. Laisiangtho sunga hih bang kamciamte bangzah-in manpha! “Tuikhangte nawka na pai ciangin nang kong ompih ding hi….” (Isaiah 43:2)\nThu um mite a nisim nuntakna ah Pasian’ kamciam tungah kinga-a nuntak ding hong phawksak lamal leh tua lamalte tawh kituak lua mahmah la-awte hangin hih la a kiphuah cil-a kipan Pasian’ mite’ deihpen la khat-in om den hi.\nHih la a phuakpa Russell Kelso Carter pen America gam Baltimore, Maryland ah November 18, 1849 ni-in suak hi. Catonsville, Maryland ah August 23, 1928 ni-in si hi. A sangkah lai-in kimawlsiam mahmah khat-in minthang hi. 1887 kumin Methodist pawlpi ah ordination kipia a, Holiness, camp meeting movement ah makai khat-in om hi. A nuntak sung tawntung pilna siamna tuamtuam sin-in nasep khat pan khat a khel kawikawi mi khat ahi hi. Methodist minister khat ahih banah Pennsylvania Military Academy ah kum tampi sung professor of chemistry, natural science, civil engineering, and mathematics sem hi.\nTawlkhat sung California ah tuuhon khawi ngei-a, a laihilhnate tawh kisai-in textbook tampi khenkhia ngei hi. Novel pawlkhat zong gelh-a, Christian and Missionary Alliance-te’ hymnal Hymns of the Christian Life (1891) a kikhet lai-in assistant editor-in om ngei hi. Tua labu sungah ama’ phuah la-aw dawng 68 leh lamal dawng 52 kihel hi. A kum tam khit simsim ciangin zato lam pilna sin ding kipana Baltimore, Maryland ah siavuan sem hi.\nHih la “Thuciamna Pha Muang Ning” pen Pennsylvania Military Academy ah professor a sep laitak 1886 kuma a phuah ahi hi. Hih la a aw galkap vai lenlen pian-a, a phuakpa galkap sanga kah ngei, galkap sanga sangsia sem ngei ahih man hi ding hi, ci-in ki-um hi. Amah tua sang pan 1867 kumin sang zo ngei hi. Hih la a kiphuah kum, 1886 kum mah-in John K. Sweney leh R. Kelso Carter-te’ kaihkhop Songs of Perfect Love labu sungah kihel pah a, taang 5 pha hi. Tu hun ciangin a kisakna peuh mah ah taang 4 bek kisa dena, taang thumna kinusia den hi. Tua pen hibang ahi hi:\nHotkhiatna thu kigenna cialpi khempeuh phial-ah hih la kizang den hi. Tuhun-a kikhen evangelical hymnal peuhmah ah kihel kim phial hi. Hih lamal tawh kituakzaw ding ci-a kiphuak la-aw dang a om hangin tu-a i saksak la-aw mah tawh kisasa a Pasian in nakpi mah in zang den hi.\nPrevious: Belgium mipi tammahmahna munkhat mawtaw tawh anawksawm migilo kiman ~ ZD\nNext: Nuntakna lamlak – 2 ~ T. Sawm Lian\nSingapore Airshow ah vanlengkhat kiasuk in meikuang, ahawlpa liam


url: =Dahna Pulakna: Captain Kam Lian Khup in mual hong liapsanta\nCaptain Kam Lian Khup (Zogam Khuppi) in mual hong liapsan\nGeorgia State, Atlanta khuapi a teng, Zogam Khuppi kici, Captain Kam Lian Khup (Retd.) in Feb. 27, 2014 ni in lam-etlohpi in a leitung nuntakna nusia in mual hong liapsanta hi. Zogam Khuppi pen Zogam leh Zomi-te a it mahmah, ama nuntakna nangawn luangkham liangin a kipiakhia ngei, ZRA sung ah Zogam Galkap asem ngei khat ahi hi. Tuipi gal khat, Atlanta khuapi a tun ciangin, a mipih a sapihte a khualna tawh khua leh tui a ding ma apang tawntung mi thupi khat ahi hi.\nZogam Khuppi hong nusiatna hangin adah akap, lungleng khuangai a om, a nusiat a innkuanpihte, a khuapih tuipihte, a manpanpih lawm leh gualte, a pawlpi mipihte tawh a kibangin, Zomi Innkuan USA kipawlna, Executive Committee pawlzong nakpi takin kidah hi. Zogam salpha khat a kisum in kingaihsun a na kisa mahmah hi.\nZogam Khuppi pen Tonzang khualai veng a inn bulpi khat ahi, Pu Pau Cin Thang leh Pi Goih Za Vung-te tapa hi a, tuipi galkhat US gam, Atlanta khuapi a tung masa pawl ahi hi. Tuipi gal khat ah nuntakna zongin a khuasak kawmin, a mipih sapihte a’ding a khualna tawh UZO (GA) kipawlna ah President panmun alen masa pen hi a, sihna manna tawh kisai kihuai theihna ding vai lianpi ahawm, a zahtak huai makai khat ahi hi.\nZogam Khuppi luanghawm pen March 2, 2014 ni in RC Pawlpi ngeina tawh kivuita ding hi. Zogam Khupi hong nusiatna hangin adah akap, agim atawl khempeuh anungta Pasian in hong hehnem in thathak hong guanciat tahen ci in thu ka ngen uhhi.


url: =Up ding a baih hiam? ~ Evan. Suang Dal :: ZOMI DAILY\nposted on 2 February 2016 at 3:00 pm Lomkholna: Biakna, News, SuanghDal\nKhan khat ading bek upnate pawl khiamin tawntung ading Upna khan ni. A up huai thute um loin, a up huai thute a thudon lo ih hih khak ding kidop huai hi. A up baihte maan lo thei a, up hat ih sakte maan zaw den. Tua a baih lo upna thu mah up ding kisin dih ni. LST in ong hilh upna pen Mawhna hanga tawntung sihna pana Jesuh’ ong tatkhiatna singlamteh thu ah upna thu hi a, mihing khang khat sunga ih duh ih deih, ih ut bang suah theih nading upnate hi masa lo hi. Kal masa suan lopi in kal nihna ah a buai mi kitam hi. Lungdamna thu ii ahong gen tua a lungdam huai thu taktak pen hih khan khat sunga dam nading upna ciang bek hi masa loin, Kha damna, tawntung Pasian’ hehna ih thuak nading pan Jesuh in a sisan tawh ong tatkhiatna sisan vangliatna sungah upna tawh damna hi a, tua pen upna thu tawh kisai ih gen ciangin a bulpi ding ahi hi.\nTua upna in hih leitung ah sihna lim guam thukpi sung nangawn ih nawk hangin ka lau kei ding ong ci sak thei pan ding ahi hi. Hih upnna thu pen nawk nawn loh nading, thuak nawn loh nading, nat nawn loh nading, sih nawn loh nading, zawn nawn loh nading cih banga kamciamna hi lo hi. Hih upna thu pen tulai a kilim gen dawi hawlkhiat nasepna thute va hah up ding, cih bangdaan ah kilaih sawm a, LST’ gen kisikna tawh singlamteh thu upna ah tangtakin ih kisapna thu ki-awlmawh lo sak tawntung ahih manin a lungngaih huai thu hi ta hi cih kong thei sak nuam hi.\nTopa Jesuh mahmah pen Lungdamna thu hi khin ahih manin tua lungdamna thu in dawite a hawl khia ahi hi. Tu lai-in dawi hawlkhiatnate ah LST ong hilh lungdamna thu khat zong kihel lo hi. Dawi hawlkhiat nasep tawh mite a piangthak ding hi lo a, mite a piangthak sak tua lungdamna thuhilhna tawh dawite a kihawlkhiakhia ahi hi. A mi piangthak loin a dawite kihawlkhia zo lo ding hi. Dawi hawlkhiat nasepna a maan taktak pen lungdamna thu genna hi. LST tawi lopi-in, dawimangpa bangci do zawh ding? Bangci hawlkhiat zawh ding? Thagum hatna hang hi lo, galkap tamna hang hi lo ih ci veleh!\nTopa Jesuh a zeh-et lai-in Satan in LST bu zang hi. Tuni in Pasian’ nasem hing a ci mi tampitakte in dawimangpa a do kik nading LST mun et lohin gen thei ziauziau lo mawk uh ahih manin, dawimangpa kihel lo sain, lam pialpial khin zo uh hi. Mite in, hua lai-ah inn khat kangtum napi-in a sunga Lai Siangtho bu bangmah ci lo hi, cihdaanin a lamdang thute bekbek tawh kidim uh a, ahi zongin tua lamdang a sak uh Lai Siangtho a sim nop het loh uh pen lamdang zaw lai hi. Tua Lai Siangtho bu kang lo hi, cih up ding pen baih a, ahi zongin tua a lamdang zaw a sunga thute sim-a, um-a, nuntakpih ding baih lo hi.\nTanglai-a dawilutte, dawiveite amau le amau a pumpi uh kibawlsia-in suang khawng tawh a kikuih kek gawp bang mahin tuhun ciangin zong Christian minpua mi tampitakte in zong amau’ mimal pumpi a bawlsiat nading un za teepin, zu dawnin, paktatna le thangtatna, zuau thu le ngongtatna, gitlohna le kiphatsakna tawh kidim uh a, amau’ tute amau’ tate mah a susia a lal sak ding nasep tawh thumaan lopi-in nuntakna zongin Khrih ii a phuhsa Pawlpi’ thu-upna kuikeekin, amau’ siat nadingin zingvai hawmhawm uh hi.\nHih kum zalom (20) sunga dawi lut dawivei ih cihte pen tua bang mite ahi uh hi. Tua banga a gamtate pen hih hun thak sunga mite’ sungah ong lut theih nadingin dawimangpa in a zat mite ahi uh hi. Ih Christian innkuan nuntakna, ih kipawlna, ih sep ih bawlna le ih zingvaihawmna khempeuh ah dawi thu hong lut leh dawiveite kihi dinga, dawi hawlkhiat loh phamawh mah ding hi.\nAhi zongin tua bangin dawi hawlkhiat loh phamawh zah dingin ih pawlpi sung le ih area sungah damlohna a om leh thagum hatna hang hi lo, galkap tamna hang hi sak peuhmah loin LST le thungetna tawh dik taka ih kipuahphat nop leh bek a maan takin hawlkhiat zawhna piang kik pan dinga, tua ciang bekin a maan takin kalsuanna piang kik pan ding hi. Ei le ei a kikuikuite, a kisualsualte, a kisusiasiate, a kikhaktantante, paulap a kizongzongte, a kisuliamliamte ih hihleh dawi thu a nak vei mahmah khinte ih hi dinga, tua bang mite pasal a kisak hangun, numei khatpeuh’ khemsa-in lukunin, khukdinin, om ding uh a — a maan ahi Pasian’ thu ngaihsutin nei nuam lo uh ahih manin amaute’ ngaihsut hoih lo bangin a gamtat theih nadingun Pasianin khah khong vet lai ding hi (Rom 1: 28-32).\nPrevious: Pitek Putek Kepna (Old Age Homes) ~ Hau Za Cin\nNext: Paunaakte ahkl Thuciinte ~ Pu Zokhai\nLia Cin Khawl Nuam (kum 24) sihvuiding zaksakna\nColombia gamsung aom Shopping Mall khatah Bomb puakkham in mi 3 si, 9 liam


url: =Kimakaihna thak ah & Leadership Crisis ~ Pau Khat Suan :: ZOMI DAILY\nposted on 7 September 2018 at 11:56 am Lomkholna: News, Paukhatsuan\nZomite i phutkhak haksatna tampite lak ah i sepding a masapen “Leadership crisis” hi cih i gen kum 10 bang acing ding hita a, kum 10 sung in tua nasep maban bangciang tunta i hiam cih nakpitak ngaihsut huai mahmah hi.\nAthu in gengen napi hang a sep ding ngaihsut a i neih kei leh i thugen pen agah ong om theilo ding mah ahi hi. Sepsawmna a om ciang bek in sepdan ding geelna omthei pan hi.\nHih sepkhiatna ding ah –\n1) khangthak pattahna kisam hi.\n2) kisin sak kul hi.\n3) a kisin lai mite amau guak in zawttawm sak theih hilo hi.\n4) pilsinna ding sanginn a kisap bangmah in, mi masate in khangthak ading kisinna ding mun le mual a geel, a vaihawmsak ding kisam hi.\n5) na khat peuhpeuh a semngeite bek a semthei ding a ngaihsutna in i ma ongkhak mahmah ding hi.\n6) mithak pattahna deihsak angvan tawh thu vaihawmna in mihoih muh ding khaktan a, zai huam zolo hi.\n7) angvan khakloh a zaizaw a pualam pan hanciamna tampi piangsak thei a, tua in kidemna leh kikhenna piangsak zawsop thei hi.\nKhang masa leh khangkik kidawlto diamdiamna (လက္ဆင့္ကမ္း) a ginat kei leh khangthak makaithakte nakhempeuh kithakpat den ding ahihman in i ma kitelh ngeilo ding hi. Bangzah a i pil i siam zong in thakpat denkeei tawh, Maban a ki လက္ဆင့္ကမ္း thei i kim i pam a midang namdangte’ khetul zong kibanlo ding hi.\nA beisa khang 2, khang 3 i tangthu pan lesson sintheih, ngahtheih ding kicing mahmah ta hi.\nMi masate thu dot noplohna leh ki mi masa sak a thudot utluatna pen a kibang haina hi a, makai ut luatna leh ei le ei bek a makai thei kisakna pen makai ding a picinlohna ahi hi.\nHuaituam nei a, angvan deuh neihna in kidemna leh kikhenna piangsak a, a huamkim zolo deihsakna bek tawh thu vaihawmna pen khangkikte gawtna suak hi.\nMakaite’ cih khempeuh akawi amam, asuk ato ah “yes” aci den keei “yes man” pen “nungzui hoih” i sak laiteng, tua in leadership crisis khat pan leadership crisis thak khat ah ong tunpih bek ding hi.\nMore: Ngimna, sepzia leh ki makaihna te ki enkik ni ~ Khup Lian Thang\n“Yes man” peuhmah makai picing suak ngeilo hi. “Yes man” bek pahtakna pen ukcip lungsim (dictatorship) hipah a, tua “Yes man” te mahmah zong dictatorship lungsim neite hipah hi. Ong khangkhia ding makai thak i gal-etna ah limtak ngaihsut huai hi. Pau Khat Suan\nPrevious: Phalbi Gim Nam Ta ~ Zomi Quavadis\nNext: A haivai Interview ~ Zomi Quavadis


url: =Tuan Hiep bus tickets from Thu Dau Mot - Binh Duong to Tien Giang | VeXeRe.com\nVietnam bus ticket > Bus ticket from Binh Duong to Tien Giang > Tuan Hiep Bus ticket from Thu Dau Mot to Tien Giang\nTuan Hiep bus tickets from Thu Dau Mot - Binh Duong to Tien Giang\nTuấn Hiệp Bus service from Tien Giang to Thu Dau Mot\nHow to get from Thu Dau Mot - Binh Duong to Tien Giang with Tuan Hiep bus.\nTuan Hiep bus is evaluated as the medium sleeping bus on the route Thu Dau Mot - Binh Duong - Tien Giang based on customer reviews at ranking 2.0/5. This bus company operates 1 schedules from Thu Dau Mot - Binh Duong to Tien Giang.\nThe earliest Tuan Hiep bus from Thu Dau Mot - Binh Duong to Tien Giang\nThe earliest Tuan Hiep bus to Thu Dau Mot - Binh Duong to Tien Giang departing at 00:30 is Tuan Hiep bus lines. Tuan Hiep bus will leave in Thu Dau Mot - Binh Duong at 00:30. The estimated arrival time after 2.5 hours at Tien Giang.\nThe latest Tuan Hiep bus from Thu Dau Mot - Binh Duong to Tien Giang\nThe latest Tuan Hiep bus to Thu Dau Mot - Binh Duong to Tien Giang departing at 00:30 is Tuan Hiep bus. Tuan Hiep bus will leave Thu Dau Mot - Binh Duong at 00:30. The estimated arrival time after 2.5 hours at Tien Giang.\nBook bus tickets Tet 2023 from Thu Dau Mot to Tien Giang\nBus tickets Tet 2023 from Thu Dau Mot to Tien Giang has not been announced yet. VeXeRe.com There will be a notice to tell you about bus a ticket for Tet 2023 including ticket price, schedule, date and time of ticket sales of coaches traveling the route Thu Dau Mot - Tien Giang and Tien Giang - Thu Dau Mot as soon as information from companys.


url: =Leitangnei Zomite leh Ngeina:\nMikim-in I-theih kimciat mahbang-in minam khat hihna akipsak thuguite' lak-ah "Ngeina (Culture)" alianpen ahihi. Hih 'Ngeina' sung-ah abulpi gui 2 omhi:\nPaukam (Language: adiak-in accent akici "awkaih/awsuah" akidang kiukiaute khempeuh akigawmkhawm-a akitheikim pau)\nKhalam/Biaknalam Tawnzia (Spiritual/Religious Practice)\nPaukam sung-ah nisim kizoptuahna-a akizangh "aw-tawh kammal akibawl paukhiat kam/kampau" hi-a, tua zom-a, tua kizopna awsuahte kiciantak-a gelhkhiat theih nading "lai awsuah laai", tua lai zangh-a thusinna tuamtuam: setlam, lamlam, khuaklam, pumpi cidamnalam, kiuknalam, thuluan tuamtuam, sahkhua khangkhaan nading siamsinna hiang tuamtuam-in kisin-a, tuate akisinna, akiciaptehna, akisehna, akitehna-in "lai" ahihi.\nPaukam-pen suut thuahthuah kuullo sa-in khuaknei khempeuh-in "Zopau" cihteh: awkaih/awsuah tuamtuam: Dim, Saizang, Teizang, Siyang, Losau, Khuano, Paite, Simte, Vaiphei, Zo, Thahdo, Kuki,..... khempeuh Zopau hi-a, Kawl Gamukte' nelhsiahna/zawhkhumna ziak-in Kawlte-in "Zopau" kimlaai, tua paukam anei/apau minam upate dotlohsa-in "Tiddim Chin" hong cihsak uh-a, tuhun-in minam avei tiuteulo Zomi pawlkhat-in zuui uhhi. Tiddim Chin cih kammal-pen 1948 nungsang ciang-a hongpiang hi-a, kumpisaang akah khalo keima' pilehpu, nulehpate mahmah-in azat-uh kiza ngeilo-hi,\nbanghanghiam cihleh "Zomi leh Zopau leh Zogam" bekmah zanghden uhhi. Keizong ka' pupa' gam-ah suak-in khangkhia kahih man-in ka-tualniam mahmah-a, Tiddim Chin cihpen Kawlpi College ka-kah ciang-a aza-ngei panphiing kahihi.\nPaukam' guipi lianpen ahi "Lai" ahih mahbang-in Zomite inzong minam lianpi ahihna akip nading-a aphuulkhia Pu Pau Cin Hau-in 1899 kum-in "Lai" hong bawlkhia-hi (http://youtu.be/JXh2jimf0Io). Hih-pen Zolai: Zomi-in minam lianpi khat ahihna akipsak khuambulpi khat ahihi. Pu Pau Cin Hau-in koipan, kua-tawh, bangci gelhkhiat cihthu' sang-in "Zomi-in Zolai Nei" cih evidence kician mahmah, akip mahmah khat ahihi. Ahihleh kuateng-in thei/zanghthei? Laipian leh Siangsawn Pawlmite bek-in zanghthei cihciang kithei-hi. Ahang, aziak naakpi-in theihhuai ahihman-in anuai-ah:\nRoman Alphabet: 1920 -1938 kikaal American missionary J. H. Cope-in Colonial Spirit mah-tawh English domination bulphuh ahihman-in Zomite' neihsa "Lai (Zolai)"-tawh Lai Siangtho hong letkhiat zomsuak lo-in Matthew Gospel azawhteh "Laimal kicinglo" cih paulap-in nei-in Roman Alphabet-tawh hong khupnelh sukziau-hi. Hih-pen Australia, Canada leh New Zealand diakdiak-ah "Assimilation Policy of the English Colonial Missionaries" ci-a, indigenous (leitangnei) minam khempeuh-in alianpi supna athuak-uh mulkimhuai kibawlsiatna ci-in tuhun-in naakpi-in kisin-hi. Zogam-ah Cope-in colonial lungsim neilo hileh Matthew Laibu agelh khinsa, zomsuak ding-in, Zomite' taangkoko lohsa-in leitung buppi-in hongthei, hongsaang khinzo dinghi.\nRoman Alphabet zat ahoihna khat-ah; Type writer leh computer te-ah nuamtak-in kizangh pah thei-a, tua-pen tomkaal (short-term)' ading-a neekpah, zatpah ahihman-in ol-hi. A-ol khempeuh ahoih tawm mahmah-hi. Asiatna-pen: Zolai kinelhsiah pah-a, missionary te' vaangpi mah-in minam hongzo ahihman-in Zolai hong phulaam zolo-hi. Gam thupi mahmah khat hong suksiatsak suak-a, Zomi minam lianpi hihna lah nading-in English Alphabet hongsuak-a, minam sung-a upa makaaite' kihualloh kawmkawm-tawh hong-uk minamte-in "English hilel lomaw?...." ci-a hong thupi simlohna kilawh-hi. Tua baan-ah, English colonialism leh Burmanisation movement te' ziak-in tua "Zolai" -pen I' thupisim hetloh theihtheih nading kituak toto-a, tu-in "Laipian te' lai" kicihsak dinmun ciangdong tungta ahihman-in "Colonialism leh Burmanisation" masuan-pen Zomite-in lawhcingsak cihding-hi.\nZomi khat-in "Zolai" it kuul-a, a-it keileh Zomi hilo cihpen vaannuai thumaan ahihi. Zolai-pen Cope' ziak-in Roman Alphabet akizangh hi-a, tua-zong naakpi-in I-it uhhi (keibang-in it mahmah-ing, naakzat mahmah-ing). Tua tungvuum-ah, Nampi I' Hihna akilangksak tuhun-a Zotual Lai akici Pu Pau Cin Hau' Lai naakpi-in ka' it-hi. Colonialism-in hong nawkkha hikeileh tuhun-in mundang ahikei zong-in Tedim, Tonzaang tengbeek-ah kisin ding-a, computer maaitang-ah munla zihziah ding-a, tu-a FB khawng-a ki chat nungak tangvaalte-in tua lai-tawh ki chat ding himawk-a, ci-in ka' geelgeel-hi. Roman alphabet-pen "English-zong sim haksa kisa nawnlo pah" aci ki-om thei-a, kei' muhna-ah, "Zolai sim bang-a simtheih ciang-tawh akhiatna theikei lehang amawkna mah hilel" cihthu ahihi. Cope mawhsakna hilozaw-in, Zomite' supna, colonialism alawhcinna leh Burmanisation alawhcinna amaute' thahaatna hilo-in a-Zomite mahmah' ziak ahihna asuutnuam kahihi.\nKhalam/Biaknalam Tawnzia: Hih-pen Zomi ataangpi Khazihmi (Christian) kisuak phialta-a, ahizong-in "Zomi-in Akip Akho Minam Khat" ahihna akilanghsak-pen Pupa' Tual Biakna ahihi. Khazih' thuluan leh Tualbiakna kikalh ahihman-in Biakna liinlian-ah Tual Biakna nusiat-pen ahidingmah ahihi. Ahizong-in, tua Tual Biakna pan-a agahkhia (pasian biakna ahilo) cialpite, thuciinte, khuahun etna cihte ahizong-in, nulehpa leh tate' kizopna, unau, beh leh phung, sungh leh pu, tú leh maak kizopna cihte khempeuh naakpi-a ahoih, apiicing, kingaknaneilo itna (unconditional love)-tawh kizopna khempeuh Colonialism leh Burmanization-in hong vuknelh-hi. Tua nampi nihte' khut-ah kimawlna ciangtang bang-in Zomite hongki lotsuk, lottoh man-in pupa' ngeinate thupi asading mi naakpi-in kiamsuk-a, I' ngeinate kinusia-hi - hihpen UN' khiatna-tawh hileh genocide (namneu vaatmaaina) ahihi. Atuam paukam, ngeina, biakna azangh mi khat-in tuabang azat zoptoh paisuak loh nading-a thahaatna leh vaangliatna-tawh khaaktanna-pen Namneu Vaatmaaina nam-khat ahihi. Zomi hong kimawlpih nampi nihte siam mahmah uh-a, a-Zomite mahmah hongzangh-in hong vaatmaai dikdek nana hi gige-hi.\nAtung-a pulaaksa AU, CAN, NZ cihte-a leitangnei minamte leuleu-pen Zomite-tawh athuakna kidang mahmah-a, colonist te-in alomlom-a athah, gankhawi bang-a azat, full-blood leh half-blood khen-a innkuan khenkhapsak, akhuatual-uh pan-a notkhia, atate thagum-tawh la-a khawi (Stolen Generation) cihte genzawh loh-in athuak uh-tawh kiton-in aminam itna lungsim-tawh tuni dongmah khitui-tawh suut ngeungeu laai uhhi. Zomite leuleu-pen tuabangliang a-omloh mahbang-in I' minam Identity abei nading, adau nading-in a-Zomi honkhat teekteekmah hongki zatsak se-a, veina taktak, minam itna taktak naakpi-in tawm-hi. Mindeih, sumdeih, thuneihna deih, tutphahdeuh ciangciang khawngbek-tawh kibuai luihluih den-a, Tual Gaal hunlaai longal Hero & Warrior kinei-lo cihtheih khop-in Hero/Warrior daanding-a I' sehsehte keekkeekmah-in a-Zomi mahmah lawhding/kicihding haksa sa-mahmah, eileh-ei' lak-ahbel "Zomi hihang" ci-ngam mahmah, nampi - aKawl aVaai lak-ah Chin mah hidenkei cihciang dinmun-ah akiphah dihdiah minam kihi laai-hi. Hihteng ahih nungsang, tua Tual Biakna hun laaipan-a agahkhia gah hoihte koici gahtheih ngeiding? Ngeina thupisimlo, theizong theilo, atheipen uut bilbel, zanghzong zanglo, asiampen uut bilbel., namdang' lak-ah Zomi I' Hihna pulaak ngamlo, eimi' lak-ah Hero daan, Warrior daan-a huumpi-neelkaai bang-a kiseh zawlaai! Hihte-pen minam it lohna hi-a, tuabang mite keekkeek minam masuan-ah anawngkaaipen mi hithei zawzek den-a, amaute' ziak mah-in I' Pupa' gam abeibei, amangmang ahihi.\nThukhupna: Tuni mahmah ciangdong Zomi-in Zomi ahihna kician tak-in kitelna nei naailo ahihziak-in, namdangte' zawhkhumna nuai-ah Zomi leh Zomi-mah kisual thapaai-in ki-om zeelzuul-a, hi aakisa diakte a-innteek deuh nuam-mah, abul deuh niam-mah, ahihkeileh Ngeina guipite: tumging, lasak, laam, cialpi tuamtuam cihte nangawn theilo, theihzong sawmlo, atheite' genlah saang tuanlo, lakam, paunaak, thuciin cihte-lah theilo, theihzong sawmlo, thupizong salo cihbang-in gilvahna ciang-tawh hi akisa naakpi-in kitam/kikhang sawnsawn ahihna laainat-huai tak-in akimuh man-in "mimal meetna, gilvah tuamna, minthan tuamna, vaangphat tuamna-in I-nei hetkei zong-in Zomi-ah ciahkim phot lehang" cihthu bulphuh-a honggelh kahihi. Atung-a Burmanisation, Colonialism leh Missionary te' hongpuak "minam vaatmaaina" -tawh kisai laibu-in reference kiciantak-leh academic tak-a ka' gelh laitak ahihi. Ahoihte ahoih-a I-muh theihding, asiate asia-a I-muh theihding mihing ngeina-maan hi-a, asia khat ahoih-a muh teeiteei-pen mibanglo cihna ahihi. Abangma-khempeuh ahoih-in mu mawk lehang taangthu kisuut thei ngeilo ding-a, Christianity-zong amawknapi suak dinghi. St. Paul-in "asia nate nana mudah un" acih mahbang-in asia apha theihkuul-a, it dingte it thei-in, muhdah dingte muhdah theihna-in mihing cidam hihna, Khazihmi hihna-zong ahihi.


url: =Zodiak Kids – Page 4 – TBI Vision\nZodiak Kids is taking the 26x10mins Polish-produced preschool toon Flapper and Friends to Cannes. The show comes from SE-MA-FOR, one of Poland’s oldest stop-frame animation studios, and follows a curious hare and his friends living in a wood. Zodiak Kids has all worldwide rights and will launch it at MIPCOM. “At Zodiak Kids we are […]


url: =Russia in Syria ah Uran-9 Multipurpose Robotic Combat System kici galvan sawlding ngaihsun ~ TK Lian :: ZOMI DAILY\nposted on 10 January 2017 at 9:43 am Lomkholna: News, Russia, Thangkhanlian, World\nJan. 9, 2017: Russia in a tuamtuam-a kizang thei robot galdona van Uran-9 multipurpose robotic combat system kici Syria ah sawl kha thei ding hi ci-in defense expert leh Fatherland journal Editor-in-Chief of Arsenal Viktor Murakhovsky in RIA Novosti newste kiangah gen hi. Murakhovsly in hih bangin a genna pen British media ten reports a piakna uh-ah Western intelligence community ten Russia in Syria khuapite a zat dingin Uran-9 combat robots a sawt loin sawl pah ding uh hi a cih manun a gen ahi hi.\n“Russia in Syria ah galdona dingin combat robots a zat pen thusim hilo a, bomb puaksak ding dalna/bomb phelna Uran-6 mine-disposal kicite bek zang loin Soratnik System leh Nerechta systems robot kicite zong zang khin zo hi. Russia in Syria ah Uran-9s leh galvan dang zat beh lo ding hi ka ci ngam kei a, galvan suakthakte a kisawl ma-in lim takin Russia galkap ten sitna nei lai uh hi,” ci-in gen beh hi.\n“Syria ah galdona dingin hih bang galvan (system) a zat sate puahphat kisam lai a, pawl khat puahphat kik lai dingin kilakhia hi. British media reports ten a thungahna uh pen Arabic pau-a kisuaksak social networks pan bekin a thungahte uh suaksak uh a, tuate intelligence community source in kingaihsun lo hi,” ci-in Murakhovsly in gen beh hi.\nNational Defense journal-te Editor-in-Chief Igor Korotchenko in British media ten hih bangin reports a suaksak uh pen Syria gam tawh kituak loin Russia in galvan hoih pente zang in, zat beh sawm lai hi cih a minsiatsak nop man bek hi ci hi. British Defense Ministry in newspapers panin thuman lo kipholakte a source dingin zangin tuate Russia tungah ‘special operations’ vanzat dingin nei uh hi ci hi.\nRussia in hih bangin a hawl om lo mawtaw (unmanned armoured vehicles) robot system galvante a zatna pen nuntakna humbit theihna dinga a zat hi a, Russia galkapte nuntakna a humbit nop man leh galkap tawmcik a zat nop man hi ci-in Viktor Murakhovsky in ci hi. Hih Russiate bawl military robots Uran-9 unmanned ground combat vehicle kicite pen tank tawh a kibang machine gun hi a, a tang pen 30mm cannon kizang a, minute khatin tang 350 panin tang 400 kikal kikap thei a, coaxial 7.62mm machine gun leh supersonic guided missiles battery kicite tawh kithuah hi.\nRelated: Atuamdiak sihvuidan: Taiwanese Politician ~ ZD\nUran-9 pen thautang tawh lim takin a kithuam ciangin a gihna pen tons 10 kiim pha a, tank neute tawh kibangin cutting-edge laser warning system kici leh a ngimna ding a man thei lianlian “target detection” kici leh galte omna theihtheihna dingin high-tech identification leh tracking equipment kici vante tawh kithuah hi.\nPrevious: 2017 kum Zomi te maasuan #1 ~ Khup Khan Thang\nNext: Flodira Airport mikaplumpa sihdan tuakding ngak ~ TK Lian


url: =Crooked Teeth Treatment, Treatment for Crooked Teeth in Max Hospital Shalimar Bagh, Delhi - View Doctors, Book Appointment, Consult Online\nHome > Delhi > Dentist > Doctors for Crooked Teeths > Max Hospital Shalimar Bagh\nDoctors for Crooked Teeth in Max Hospital Shalimar Bagh, Delhi\nDoctors for Crooked Teeth in Ankur Vihar, Delhi\nDoctors for Crooked Teeth in Mayur Vihar Phase 3, Delhi\nDoctors for Crooked Teeth in Chikitsa Hospital, Delhi\nDoctors for Crooked Teeth in Dwarka Sector 20, Delhi\nHomeopathic Treatment for Bad Breath Oil-pulling- The Best Home Remedy For Dental Health You Might Not E... You Can Never Have Bad Breath If You Have These Natural Mouth Fres... Why to Fill Up a Missing Tooth? Use of Fluoride Products for Teeth Yellow Teeth - 5 Home Remedies to Correct it!\nDentist in Delhi Skin Specialist in Delhi Ophthalmologist in Delhi Sexologist in Delhi General Physician in Delhi Gynaecologist in Delhi Orthopedist in Delhi Endocrinologist in Delhi


url: =Zedekiah kumpi a suahin kum sawmnih leh kum khat pha a, Jerusalem khua-ah kum sawm leh kum khat sung a uk hi. A nu min Hamutal hi a, Libnah khua-a teng Jeremiah tanu ahi hi.\nAmah in kumpi Jehoiakim bangmahin Pasian hoihsaklohte hong sem hi.\nTopa in Jerusalem khuamite leh Judah gam mite ama kiang panin a hawlkhiatna zah dong dingin a hehna a lian hi.\nTua ciangin amah kumpi a suahzawh a kum kua kum, a kha sawmna, a ni sawm ni-in, Babylon kumpipa Nebukhadnezzar in a galkap khempeuh tawh Jerusalem khua a sim dingin hong kuan uh a, khuapi kimkotah galdalna a phut uh hi.\nZedekiah in a ukzawh kum sawm leh kum khat a phakdong khuapi a kisim hi.\nTua kum a kha lina, a ni kua ni ciangin khuapi sungah kial nasia lua ahih manin, mite in annek ding a nei nawn kei uh hi.\nTua ciangin khuakulhpi kiphulet a, khuapi kimkotah Khaldea mite om napi-in, zan laitakin kumpipa huan gei-a kulhte gel kikala kongpi tawnin galkapte taikhiasim uh a, Arabah gam lam a manawh uh hi.\nAhih hangin Khaldea galkapte in kumpi Zedekiah nungdelh uh a, Jerikho zanglei-ah a phak uh ciangin a galkap khempeuh kithehthangin amah a taisan uh hi.\nAmaute in kumpipa a mat khit uh ciangin Hamath gam Riblah khua-a Babylon kumpipa kiangah puak uh a, amah in thukhenna a pia hi.\nRiblah khua-ah Babylon kumpipa in Zedekiah muh mahin a tate thahlupsak a, Judah gam kumpi ulian khempeuh zong a thatlum hi.\nBabylon kumpipa in Zedekiah mittangte a khelkhiatsak khit ciangin kol bulh a, Babylon khuapi-ah paipihin a sih mateng thong sungah a koih hi.\nBabylon kumpipa Nebukhadnezzar in a ukzawh kum sawm leh kum kua a phak kum, a kha ngana, a ni sawm ni-in Babylon kumpipa a cing galkapmangpa Nebuzaradan, Jerusalem khuasungah hong lut hi.\nAmah in Topa biakinnpi-a kipan kumpipa inn leh Jerusalem khua-a inn lian khempeuh a hal hi.\nAmah tawh a omkhawm a galkap khempeuh in Jerusalem khua kimkota kulh khempeuh a susia hi.\nKumpi cing galkapmangpa Nebuzaradan in mi zawngpen pawlkhat, khuapi sunga a kinusialai mite, Babylon kumpipa lamah a tai mite, leh khutsiam mi a omlai teng, sal dingin a paikhiatpih hi.\nAhih hangin kumpi cing galkapmangpa Nebuzaradan in leenggah lo a cing ding leh lo a kho dingin gamsunga a zawngpente pawlkhat a nusialai hi.\nBabylon mite in Topa biakinnpi sungah a om sumngo khuamte, sumngo tuikuang leh a ngaknate suzan gawp uh a, sumngo khempeuh Babylon-ah a la uh hi.\nTua banah, biakpiakna-a kizang beelte, vutluahnate, taitehte, kuangte, sikkeute, leh biakinn kikhopna-a kizang sumngo tawh a kibawl kuangte khempeuh zong a la uh hi.\nBiakpiakna-a kizang keuneute, mei-am luahna kuangdaite, kuangte, beelte, khuai meivakkhuamte, sikkeute, leh tuibuahna dinga kizang keute zong a la uh hi. Kham tawh a kibawl nate kham dingin ahi zongin, ngun tawh a kibawl nate ngun dingin ahi zongin kumpi cing galkapmangpa in a lakhia hi.\nSolomon kumpipa in Topa biakinn-a dingin a bawl khuampi nih, tuikuangpi khat leh tua nuai-a a pua sumngo bawngtal sawmlenih leh a kingaknate, sumngote a gihna kiteh zolo hi.\nTua khuamte khat ciangin pi sawmnih leh pi sagih sang a, a kimkot pi sawmlegiat pha a, a sahna zung li pha-in a sung a hawm ahi hi.\nA tunglam pi sagih leh alang ciang sumngo hi-in, tua mun teng a kimkotah sumngo tawh a kibawl mang kawlsing lim kisuai hi.\nMang kawlsing a vekpi-in a kimkotah za khat om a, sawmkua leh guk bek a kilang hi.\nKumpi cing galkapmangpa in siampi lianpenpa Seraiah, siampi lian a nihna Zefaniah, leh kongpi uk biakinn upa thum a paikhiatpih hi.\nTua banah khuapi sung panin galkapte a uk galkapmang khat leh khuasunga a kimu kumpipa uliante sagih, galkap zumlai a kem galkapmangpa lai-atpa leh khuasunga a kimu midang sawmguk, khuasung panin a paikhiatpih hi.\nKumpi cing galkapmangpa Nebuzaradan in amaute paipihin Riblah khua-a Babylon kumpipa kiangah a tunpih hi.\nBabylon kumpipa in zong Hamath gam Riblah khua-ah amaute satin a thatlum hi. Tu-a bangin Judah mite a gam panun sal dingin a kilakhia hi.\nNebukhadnezzar in sal dingin a paipih mi phazah hih bang ahi hi: Kumpi a suahzawh a kum sagih kumin Judah mi tul thum sawmnih thum,\na kum sawmlegiat kumin Jerusalem khua panin Nebukhadnezzar in mi za giat sawmthum nih sal dingin a paipih hi.\nNebukhadnezzar in a ukzawh a kum sawmnihlethum kumin kumpi cing galkapmangpa Nebuzaradan in a sal dingin Judah mi za sagih sawmli nga a paikhiatpih hi. A vekpi-in mi tul li leh za guk a pha hi.\nJudah kumpipa Jehoiakhin sal a suahzawh kum sawmthum leh kum sagih a cin ciangin Babylon-ah Evimerodak kumpi a suak hi. Tua kumpipa in Judah kumpipa Jehoiakhin hehpih a, tua kum kha sawm leh kha nihna a ni sawmnih leh ni nga ni ciangin thong sung panin a suaktasak hi.\nHoihtakin hopih a, Babylon khua-a a ompih kumpi dangte sangin a sangzaw tutna a pia hi.\nTua ahih manin Jehoiakhin in a thong puante a suahkhia hi. A nuntak sungteng khempeuh kumpipa sabuai-ah nisimin an a ne hi.\nA sih mateng a nuntak hun sungteng nisimin a kisap khempeuh kumpipa in a pia tawntung hi.


url: =Zomi Thulela Laibu ~ Pu Zokhai :: ZOMI DAILY\nposted on 22 October 2016 at 9:48 am UTC+9:30 Lomkholna: News, Politics, Zokhai\nZomi-tawh kisai Laibu ka’ neihsunte anuai-ateng hi-a, Dr Vumson’ laaizom Pu Thawng-in hih “Zo History” original nih-bek aneihlaai pan-in akhatzaw hong citpiak ngiat hi-a, naakpi-in Pu Thawng’ tung-ah ka’ lungdamna-zong kahong pulaak-hi.\nAnuai-a “Zogam, Zomi Taangthu”-zong Rev. SD Go Za Suum-in Malaysia pan-in hong citpiak ngiat ahihman-in naakpi-in ka’ lungdam-hi. Ama’ kiang-ah nana kan le-uhcin, ama’ gelhzia-pen itna leh sisan bulphuh tiuteu-in simnuam mahmah-hi.\nAnuai-a lainute adiak-in Zo History leh Prism of the Zo People te-nihpen “Zomi includes Chin, Mizo, Kuki, Naga….” idea tengmah hi-a, tulaai-a “Zomi cihteh Chin State buppi, Mizoram, …..” acicite’ malmat khempeuh 85% sang-a tamzaw-pen Dr Vumson’ matteng leh Prism of the Zo People sung-a malmatteng bekmah leksuk lekto-uh ahihlam naakpi-in ka-mucian sinsen-hi (e.g. Siahuan James in amalmat guanteng Rism of Zo sung-ah om khinta).\n*Referencing (??? –, cited in ????) cihzong gelhlo cihte-pen plagiarist ahihlam commonwealth academic siamsinte longal-in thei khalo hang-a tuateng mipil misiam masate-in ameet dok zuahzuah-uh ahihlam khangthak Zomite-in ciamteh ni-in ahizong-in ciing keini.\nZomi-pen Zo-tawh buai nading omlo mahhi. Mihing ahihman-a Zo Mi or Zomi I-cihpen khialhna omlo-hi. Zomi-pen minam khat hi limlim hihang.\nMinam lian leh kip I-hihlam:\nTual Biakna (The Tual Religion)-in kipsak-hi.\nMintam/Mindap Nei-a Minphuakna (Naming-after a name)-in kipsak-hi.\nInn Lamhdaan (Way of Building House): Suahlam Nga,\nTon leh Zununna (Ton and The Zunun Corn-Ale Feast),\nGaal-aihna leh Sa-aihna (Victory Over Foes and Wildlife Celebrations),\nAtuamdang Mopina leh Molaakna (The Unique Way of Wedding Ceremony),\nKawsah Haanken Neihna (Kawsah or Haanken is an act of killing Fed-Animal and preparing a feast for the attended-mourners during a person’s funeral).\nHih atung-a 7 te’ lak-ah Christian Conversion nungsang ciang-in Malsim 1, 4, 5 teng kinusia-hi. Hotkhiatna tuihual-tawh tonkhawm theilo ahihman-in ahidingmah ahihi. Ahilodingpi-a akinusia-pen Malsim 7 ahihi: Kawsah Haanken-pen phuisam kihello, sigaalte’ ading ankuang luuina nam-khat ahihman-in amanpha Ngeina Hoih ahihi.\nMalsim 3 leh 6 -pen ahunzil-in kikheel toto-hi: Municipal System ziak-in Nisuahlam Nga-a Inn Lamna damdam-in kikheel-a, ahizong-in Zogam singtaang lam-ah kizangh laai-hi.\nMopina leh Molaakna-pen Zomite’ Ngeina Hoih mahmah khat hinapi-in Christianity-tawh hong tonkhawm Western Lifestyle-in hong vulhnelh mahmah ahihman-in Western Ngeina kideihgawp (akpi-in lei thak-peuh nuamtuam) ngeingai-in biakinn sung-a kiteenna khawng Kawlpau zangh-in ki-letthat kici guahguah dinmun kitung-hi. Kiletthat mateng nupa-nopbawl loding cihkhawng khungse, western te-ngialbang marriage ma-a ta-bang nei zihziah hihihi: Western Ngeina thupi ka-sakloh daan – Biakinn-ah kiteenna bawl-a pastor te’ thungetna thupi lua-hi, ahihang-in Zomi Ngeina nusiat lawhliang ding-in thupi lo-hi. Pupate kiciam kankan selo-in kitulpih uh-a, tuhun-in ki-letthat ci lanlan-in avangsa vive-peuh hileltak…. kipuahkhat-huai mataw.\nAtung-a Ngeina 7 bekbek enpak lehang Zomi akici nuamlote-in Zomi ahihloh-tawh kituak-in atung-a ngeina 7 te neilo-hi. 1900 kiim-in tu-a Mizoram – Khawbung, Khawzawl cihte-ah dawithoih ding-in Laaitui-ah Tuulpi (Priest) hongzawn uh-a, taii tak-in hong ciahsak zeel uhhi. Ngeina-pen minam kip leh kho ahite’ nisim vaaihawm kalsuanna ahihman-in anei-tuam om sinsen-hi. Hih Ngeinate nang leh kei’ a ahihi.\nAnuai-a laibute-tawh kisai Zomi akici nuamlote’ uplehsaanna zahtaak sakding (respect ding) Zomite’ mawhpuak ahihi. Minam khatle-khat kizahtaakna-pen leitung buppi’ thukhun hi-a, minam kisimmawhna – a-uutlopipi/ahilopipi “…. himahteh..” cih gumsan peuhmahding leitung-in phal nawnlo-hi. Chin te Zomi ahihleh ahihloh-tawh buaibuai nawnlo-in nang leh kei-in bang-ah mapang khawmding cih kikum, geelkhawm, kalsuan lehang Zomi maailam ahizaw khadiam ci-in deih sinthu anbang hong luui-ing.\nPrevious: Minam vai leh Sarcastic Comments ~ Pau Khat Suan\nNext: Singapore ah Zomi Khuado Kibawl Ding ~ Hau Za Cin


url: =Khawmpi Etkikna ~ Pu Thangboi :: ZOMI DAILY\nposted on 8 July 2016 at 8:17 am Lomkholna: News, Thangboi, Zomi\nZomi Khawmpi USA tawh kisai muhna tuamtuam kigen tek aa aphual ah aki helkha khat ka hihna tawh ka muhkhak, ka zakkhak, ka theihkhak leh ka ngaihsut khak pawl khat hong sutnuam ing. Kihel theihna ding aa hong zawn Zomi Innkuan USA tung ah lungdam ing.\nKhawmpi pen June 30 pan July ni 2 ni dong Tennessee state Nashville/music city ah kibawl aa bawlung kidemna, Idol kidemna, Miss Zomi kidemna, Siamsin forum, Zomi forum, concert cih bang in a sun a zan tawlngalo in kibawl ziahziah aa nuam mahmah hi.\nIndia, Myanmar, Germany, Australia, Canada leh US gam sung mun tuamtuam pan in pawisiim mimal 1600 val kiciamteh kha aa akiim apaam ahi Georgia state, Kentucky state, Indiana state te pan zong aki nileh aa pai khawng zong tampi tak akisim khalo om lai peelmawh ding hi. Inntekte tawh gawm lai leng tawmlo ding hi. Nitak tawpni in hall sung mi dimzo hi. Mi 4500 atatna mun ah kidim hi.\nPawisiim khempeuh, adiak in US gamsung pan aa pai khempeuh, pen lamsap, zintunna, nek leh tak abei khempeuh ei leh ei kisikh hilel hi. Tua ahih man in mihing hizah in pawisiim cih pen Zomi sung ah Minam Vai khanlawhna leh veiina nasia mahmah hi cih kimu thei hi. Vai khempeuh nusia aa ki paitek ahi hi.\nTua lak ah apahtak huai phadiak Portland te ahi hi. Portland pan in bawlung team khat leh adangdang mi tampi hong pai uh hi. Vanleng tuanloh phamawh ahih man in a lamsap bekbek uh $600 bang abei ahi hi. Hih pen mundang aa om Zomi te’n ettah tak kasa mahmah hi.\nBawlung sui state 12 pan team 13 pha hi. Nik ten puansilh aa kipan a bei khempeuh amau leh amau akisikh uh hilel hi. Etteh huai kasa mahmah hi.\nIdol kidem ding mi 30 in min pia aa 27 kidem hi. A mau zong akithawina uh buai veve un ka um hi. Miss Zomi aa kidem dingte phadiak bang a nik a puan leina uh tambei mahmah in ka um hi. Zahtak huai sa ing.\nKa zakkhak thu pawl khat:\n– thugensate gen sak kikkik dah uh henla a gennailo a gending aa kilawmte gensak le uh\n– ama’ thugen bek ngai ding aa kipai tawh kibang\n– akisamlopi in hun mawk bei lua gtn. lucky draw\n– forum aa thugen pawlkhat te’n a thulu a theih takpi mah uh hiam\n– Zolia ateel te’n bang en uh hiam\n– bawlung kidemna ah phitmut ding Zomi a hilo te cial ziau lel ding hi\n– Media nasialua\nHihte pen thusia bawlnop man leh kitot kiselna ding aa kong genkhiat hi hetlo aa media nasep khat a sem ka hi lel hi. Mai lam ah kibawl phat huai te ki bawlphat theihna ding hizaw hi.\n– Idol kidemna ah judge khat ka hihna tawh a kidemh laitak aa asiampen mah kitel hi cih gen ngam ing. Deihsak piak cihbang om hethet lo hi. Aizong mipi in bang ci muh hiam cih bel bil ngat sa in om ing.\n– Miss Zomi kiteelna ah a judge te’n bang teng en aa teel uh hiam cih genkhiatna omlo ahih man in lamdang akisatek hi’n um ing. Ih mit tawh ih muhtek ahih man in ei’ etna ei’ muhna ah angah ding aa kilawm ihsak zawk om hiding hi. A mat piakdan ih theih loh man hilel aa apia te’n apiak dan uh hong gen uh hileh vaisiang mahmah in ka um hi. Gen hun ngahlo dan uh hi.\n– bawlung kisuihna final ah Tulsa pan Thangho leh inntek Nashville te kimu uh hi. Inntek te’n goal khat aa azo kimlai hun man kuan teh freekick tung tawn in phittumpa’n Thangho te goal apiakna pan in phittumpa’ khentat dan lungkimlohna hang tawh ki dinkhawl in inntek te’n khatna ngah uh hi.\nBangbang hi leh phittumpa’ thu ih man ding hizaw kha ding hi. Amah akhial tazong in phittum himawk aih teh ama’ thu mangzo hileng hoih pen khading hi.\n1986 kum June kha 22 ni in Estadio Azteca tualpi Mexico khuapi world cup quarter-finals ah Argentina leh England kisui uh aa Argentina in goal 2 goal 1 in zo hi. Maradona in a khut tawh akhup ahi hi. Tang thu ah “the hand of God” kici liang hi. Thumanlo pi aa khum ahih lam leitung bup in thei hi. Ahi zong in phittum pa’n pia ahih man in kimang himai hi.\nTua hun laitak pen Argentina leh England kilem hetlo uh hi. Falklands tuikulh vai tawh gal akido zawh uh zong sawt nai hetlo hi. Tuni dong hih tuikulh vai siang nailo hi. A hi zong phittumpa’ thu mang zo lel uh hi. A cillum uh tawh valh zo uh hi. Ei mikhat sakhat te’n tua ettah tham cing kasa hi.\n– thugente tawh kisai in bel a tawpni nitak H.E Hau Do Suan hong pai theihloh ciang in GZA pan hih pawi siim aa hong pai ngiat Rev Dr Go Chin Zam in agending aa ana lam en pawl khat om dan hi.\nKei’ muhna ah bel Rev Dr S Pau Khan En pahtawina asansak kawm in Rev Dr Go Chin Zam in zong thugen kha veve ahih teh lungkim huai kasa lel hi. Tua kan genbeh ding akisam zong om kasa kei mai hi. Tua teh biakna makaite’ thugente zong ih zakzak sa hilel hi. Lungkim huai sa lel ing.\n– Zomi forum vai bel amite akum zong tamta in experience zong hau mah tase le uh Forum paizia khawng Workshop paizia khawng na nawkkha khollo ding uh aih teh theihsiam mahmah lel ing. Ih gam ah NGO hong lut zong sawtnai lo ahih teh hihte pawl bel nawk kha khollo ding uh hi. Hong thugente uh zaknop kasa hi. UN khawng NGO khawng aa workshop khawng forum khawng ana kah zeel te’ hun hong tun teh bel atuampi khat hong hiding hi. Tutung aa bel lungkim huai kasa mahmah lel hi.\n– Media te bel pahtak huai kasa mahmah hi. Pawi bawlna programme teng leh bawlung suihna teng live aa khah uh hi in buai mahmah un ka um hi. Ka etkik teh quality hoih kasa mahmah hi. Zomite hong gawmtuah mahmah uh aa tukum khawmpi pen kumdang sang in zong online pan a en tamzaw pek mipi’ lunglutna zong sangzaw pek ci hi. Bravo media team !\nZIUSA Board members EC members teng zahtak huai kasa hi. Thukhual uh kasa hi. Zomi hong makaih zo uh kasa hi. Zomi hong kaituah zo uh kasa hi. Gim mahmah ding uh hi. Bravo ZIUSA !\n2018 kum hiam 2019 kum hiam teh Forth World Zomi Convention kawlpi/kalaymyo ah bawl leng hoih in cei guai. Tu bang kithawi khol ta leng kituak in cei. Tonsim/Champhai, Aizawl, Lamka te ah bawl khin ih hih teh tu aa na Kawlpi ah bawl ni ei. Takheh Zomi !\nPrevious: Rev. Hau Lian Kham phawkna ~ John T Hum\nNext: Taiwan meileng tungkhat ah Bomb puakkham, mi 24 liam